Sukaldaritza liburua/Prestaketak/Lapikokoak eta Eltzekoak — Wikibooks\nSukaldaritza liburua/Prestaketak/Lapikokoak eta Eltzekoak\n1 Eltzekari motak\n1.1 Patata duten eltzekariak\n1.2 Lekale eltzekariak\n1.3 Denetarik duten eltzekariak\n2 Lapikoko edo eltzeko errezetak\nEltze edo lapiko batean osagai desberdinak ( lekale, patata, barazki, txerriki eta haragi desberdinak, arrainak....) elkarrekin salda zaporetsu batean eta normalean denbora luzez egosten diren prestaketak ditugu. Normalean koilararekin jaten dira.\nEltzekarien errezeta tradizionaletan osagai desberdinak elkarrekin egosi izan dira, hala ere gaur egun gero eta gehiago koipe asko dutenak apartean egosten diren.\nEltzekariak sailkatu beharko bagenitu, osagai nagusiaren baitan ( babarruna,dilista, garbantzua, patata, arroza, artoa, garia....) egingo dugu.\nEltzekarien prestaketak hornituko dituen barazki usaintsuak hauek izan daitezke, porrua, tipula, azenarioa, piper, gorria, berdea, ziazerbak, tomatea, zerba, aza lorea, kuia... Hauek normalean osagai nagusiarekin egosi edo olio erre moduan gehitzen dira.\nTradizionalki eltzekariei gehitzen zaien haragiak txerrikiak dira baina behiki edo ardikiaren haragiak ere erabiltzen dira. Saiheskia, belarria, hanka, txorizoa, odolkia, hirugiharra, muturrak, zangarra, ardi edo arkume haragia.....\nArraietan gure kostaldean oso tradizionalak dira, hegaluze edo laburra, txipiroia, txokoa, berdela......\nEltzekari askori gehitzen zaie olio erre bat, zaporea, usaina eta kolorea ematen dizkio normalean olio erre onek. Olioa, baratxuria, tipula, piperrautsa, fruitu lehorrak, olioa, kuminoa, piperbeltza olioa, soja saltsa........izan daitezke olio erre hau prestatzeko osagai nagusiak.\nPatata duten eltzekariak[aldatu]\nOinarri nagusia patata (karbohidratoa) izanik, zaporea emateko bestelako osagaiak gehitzen zaizkio, barazkiak, haragiak, arrainak eta hornitzeko bestelako osagaiak.\nOsagai guziak elkarrekin egosteko salda zaporetsu bat gehitzea garrantzizkoa izango da. Egosteko denbora beste eltzekari batzuk baino laburragoa izango da. Sukaldari batzuk plateraren prestaketa amaieran patata zatiak osoak nahiago dituzte, saldari zopa dentsitatea izanez, beste batzuk aldiz, patata denbora luzean egosi eta puskatua egotea nahiago dute, saldari loditasun bat emanez.\nPatata errioxar erara, Marmitakoa, Patata txerri saiheskiarekin....\nLekale lehorrak izaten dira prestaketa hauen oinarri. Lehorrak egonik egosi aurretik uretan hidratatu behar izaten dira. Lekalea zenbat eta freskoago izan , orduan eta egoste denbora gutxiago beharko dute, freskoenek ez dute beratze denborarik behar.\nLekale prestaketak hornigai moduan barazki usaintsuak ematen dituzte, baratxuria, tipula, porrua, piper gorria, piper berdea, tomatea. Lekale prestaketaren saldari zapore emateko haragi zatiak gehitzea ohikoa da. Txerri saiheskia, txorizoa, muturrak, hankak, belarriak, behi zangarra, behi saiheskia, ardikiak.... Lekale prestaketek bestelako ongailuak ere izaten dituzte, Olioa, pipermina, espeziak, belar usaintsuak, fruitu lehorrak..... Lekale prestaketan salda loditzeko aukeretako bat patata gehitzea ere izaten da.\nEltzekariei gatza amaieran gehitu behar zaie, egositako ur minerala, zenbat eta mineral gutxiago izan hobeto egosten bai dira. Beratzeko garaian bikarbonato pittin bat gehitzea aukera bat da, lekalea hobeto egosteko. Udara baldin bada beratze denbora hozkailuan izango da bestela fermentatzeko arriskua izango bai du. Beratzeko nahiko ur kantitate jarriko diogu, lekaleak behar duen ur guzia xurga dezan. Beratze denborak 8-12 ordu bitartean izaten dira, denbora hau lekalearen lehortze mailak baldintzatuko du. Eltzekariak bildutako urtearen barruan jatea komeni izaten da. Gaur egun garbi badatoz ere lekale guziak ur korrontetan ondo garbitu behar izaten dira.\nDilistak, garbantzuak, babarrun gorriak, babarrun zuriak, babarrun pintoak, baba txiki zuriak eta beltzak, Tolosako babarrunak, potxak, fabadak.....\nDenetarik duten eltzekariak[aldatu]\nNormalean, mendi eskualdeetan edo aintzinean tradizionalak prestatzen zireen eltzekariak ditugu. Aitzinean etxean zeuden osagai desberdinak elkarrekin egostea zen ohitura. Edozein haragi mota, barazkiak, lekaleak, patata, pastak, belar usaintsuak, espeziak,....erabiltzen dira. Eltze handi batean, osagaia gehitzen joaten da, egosteko behar duen denboraren arabera, amaieran osagai guziak puntuan egon daitezen lortzeko. Olio erre edo bestelako osagai usaintsu edo zaporetsu gehitu daiteke. Osagai bakoitzaren aurre lanak errespatu behar dira. Garbitzea, beratzeak...\nLapikoko edo eltzeko errezetak[aldatu]\nHumusa edo txitxirio patea\nPatata pastel betea\nTxipiroi frijituak bere tintan\nOrrialdearen azken aldaketa: 29 martxoa 2022, 20:30.


Maite Ibarra: “Antolatutako ekitaldi sinbolikoetan parte hartzera mugatzeko eskatzen diegu herritarrei” | Geuria\naurreikusitako jardueratan baino ez parte hartzea eskatu die Udalak herritarrei // Arrigorriagako Udala\nBigarren urtez, Covid-19ak baldintzatuta, ez dira Madalenak jaiak ospatu Arrigorriagan. “Uztaileko egun hauek data garrantzitsuak dira Arrigorriagako herritar guztiontzat, Madalenak ospatzen baititugu. Oso egun bereziak dira, ekitaldi kultural eta herrikoiez beteak; gozatzeko eta ospatzeko uneak. Hala ere, Udalak bere kezka adierazi nahi du Arrigorriagan azken egunetan erregistratutako datuengatik, eta, horregatik, arduraren eta elkarrekiko zaintzaren aldeko deia egiten dugu, batez ere herriarentzat hain bereziak diren egun hauetan”, dio Maite Ibarra Arrigorriagako alkateak.\nOsakidetzak emandako azken datuen arabera, 761,95eko intzidentzia-tasa du Arrigorriagak. Osasun-arduradunekin eta Udaltzaingoarekin “etengabeko koordinazioan” jarraitzen du udal gobernu taldeak, eta zera adierazi du Ibarrak: “Elkar zaintzea izan behar da orain gure helburua. Azken egunetako datuak kezkagarriak dira, eta, horregatik, Madalenak ospatzeko, antolatutako ekitaldi sinbolikoetan parte hartzera mugatzeko eskatzen diegu herritarrei. Herri arduratsua garela erakutsi dugu; jarrai dezagun elkar zaintzen”.\nJaien ordez, ‘Ongi etorri uda’ programa antolatu dute Udalak eta Jai Batzordeak elkarlanean uztailean zehar. Programa horretan aurreikusitako jarduera guztiak bere horretan mantentzea erabaki dute, eta horietan baino ez parte hartzea eskatu die Udalak herritarrei. “Azken egunetan jasotako jarduera-proposamenak, programaziotik kanpo geratzen direnak, ezin izango dira garatu”, gogorarazi du Ibarrak. Besteak beste, bertan behera geratu dira Aritz Berri Dantza Taldeak proposatutako erromeria, merkatari batzuek txosna txiki bat jarri nahi zuten txistorrada egiteko edota saskibaloi txapelketa. “Orain arte egin dugun bezala, Arrigorriagako Udaletik, ez lasaitzeko, arduratsuak izateko eta elkar zaintzeko deia egiten dugu”.\nSailkatuta: Madalenak, Maite Ibarra


Deialdia: 2019ko San Lorentzo Azoka\nData:2019/06/10 - 2019/07/05\nEskabide-orria deskargatzeko sakatu HEMEN\nAlgortako San Lorentzoko Azokan (Getxon) parte hartu nahi duten ekoizleek eskabideak aukerztu ditzakete ekainaren 10etik uztailaren 5era arte. Izena emateko, Getxoko Kultur Etxera telefonoz deitu (94 491 40 80), 8:30etik 14:30era, edota posta elektronikoa bidali honako helbide honetara: sanlorenzo@getxo.eus.\nAzoka, ohi bezala, San Lorentzo egunean egingo da, abuztuaren 10ean, 10:00etatik 14:30era. Aurten ez da lehiaketarik egongo.\nSaltoki kopurua ere mantenduko dugu baina hautatzeko irizpideak aldatu egin dira; lehentasuna emango zaio eskualdeko ekoizleen presentziari.\nProduktu mota bakoitzeko eskaerak eta txosna eskaerak egin ahal izateko informazio zehatza telefonoz eta e-mailez emango dizuegu.\nUdal arautegian zehazten denez, Kultur Etxetik parte-hartzea baieztatu ondoren, tasa ordaindu beharko da bankuan. Tasa produktu motaren araberakoa izango da:\nBarazkiak, frutak, loreak, eztia: 13 €\nTxakolina: 17 €\nOgia eta eratorriak: 13 €\nGazta, txarkuteria eta eratorriak: 17 €\nTxosna: 188 €\nMerkatura balorazio ezberdinak dituzten produktuak aurkeztuz gero, tasarik altuena aplikatuko zaie. Tasa, oraingoz, ekoizlearen presentziari dagokio, antolatzaileek ematen dioten postu kopurua gorabehera. Bankuko kontua edizio honetan onartzen diren ekoizleei soilik jakinaraziko zaie, berresten dugun unean.\nOhar honen bidez jakinarazi nahi dizuegu Algortako San Lorentzoko Merkatuan (Getxon) parte hartzeko eskatzeko epea ekainaren 1ettik uztailaren 5era arte izango dela. Getxoko Kultur Etxera telefonoz deituz eman behar da izena (94 491 40 80), 8:30etik 14:30era, edota e-mail bidez: sanlorenzo@getxo.eus\nMerkatua San Lorentzo egunean egingo da, abuztuak 10, 10:00etatik 14:30era. Aurten ez da lehiaketarik egongo.\nGogorarazten dizuegu, udal arautegiak dioenez, merkatura etor daitezkeela jakinarazten diegun guztiek tasa ordaindu beharko dutela bankuan. Tasa produktu motaren araberakoa izango da:\n• Barazkiak, frutak, loreak, eztia 13 €\n• Txakolina 17 €\n• Ogia eta eratorriak 13 €\n• Gazta, txarkuteria eta eratorriak 17 €\n• Txosna 188 €


Antisionismoa ez da antisemitismoa - Raf Atxuri - Guaixe.eus\nRaf Atxuri 2017-04-07 08:01 Iritzia\nIsraelgo futbol selekzioa Xixonera joan zen orain bi aste Espainiakoaren aurka lehiatzera eta honekin batera sionismoaren auzia nabarmendu da berriz. Xixongo udalak adierazpen instituzional bat egin zuen eta manifestazioak antolatu ziren horren harira.\nMadrilgo gorteetan ere kontu honek oihartzuntxorik izan zuen eta nolako nahasbidea dagoen entzun ahal genuen Girauta diputatuaren ahotik: “ Xixonen gertatzen ari dena antisemitismoaren aderazpide bat da”. Bada, ez. Izatekotan Girauta jaunaren ezjakintasunaren adierazpidea da.\nMunduko hainbat judu XIX. mendearen amaieran lurralde batean kokatzeko ametsa eta helburua lantzen hasi ziren eta horren ondorioz 1950ean Israelgo estatua sortu zen, arraza eta erlijio judutarraren supremazismoa gidari. Geroztik badakigu nolako amaigabeko gatazka (ia globala) ekarri duen Israelgo estatu honek eta zenbateko sumindura palestinarren artean.\nEgiaren aitortzera, 1950 baino lehenago ez ziren gutxi asmo honen kontra mintzatu ziren judutarrak: Einstein, Zammnenhof, Freud, Fromm… Gauza jakina da New Yorken bizi diren judu ultrakontserbadore dexentek ere estatu horren izatea deitoratzen dutela zinez. Baita Chomsky bezalako intelektual ezkertiarrek ere.\nSionismo modernoak etekin galanta atera du Auschwitz, Birkenau nahiz Mathausendik, Zisjordanian eta Gazan gertatzen ari direnak defendatzeko, baina Polonia eta Alemaniako akabatze-eremuetatik bizirik ateratako batzuek ere gogor salatu dute Israelgo estatuaren funtsa.\nHalaber, egia da judutar kritiko hauek gutxiengo garbia direla munduko judutarren artean baina argi erakusten dute israeldar supremazismo eta appartheid-arekin bukatzeko premia.


Basauritarrek gidabimena euskaraz atera dezakete | El Correo\nZurekinBasauritarrek gidabimena euskaraz atera dezakete\nBasauritarrek gidabimena euskaraz atera dezakete\nHainbat jarduera antolatu dira kanpainaren sustapenerako\nBasauriko Udalak, 'Gidabaimena Euskaraz' kanpainaren bitartez, gazteek gidabaimena lortzeko azterketa teorikoa euskaraz prestatzea eta egitea sustatu du berriro ere. Ekimen hau beste udal batzuekin batera, eta ALKARBIDEren, Euskara Zerbitzuen Bilgunearen, EUDELen, Bizkaiko Foru Aldundiaren eta Eusko Jaurlaritzaren laguntzarekin lortu da.\nEgitasmo honen barruan, diru-laguntza ere eskaintzen du Udalak. Egun Basaurin erroldatutako 17-23 urte arteko gazteek badute aukera Basauriko Udaletik 100 euroko diru-laguntza jasotzeko gidabaimenaren azterketa teorikoa euskaraz ateratzeagatik, eta horrez gain, diru-laguntza jasotzen dutenek 100 euroko sariko ZOZKETAN parte hartuko dute, udalerriko zerbitzuguneetan erregaia erosteko.\nAurten aldaketa batzuk egingo ditu Udalak kanpaina indartzeko asmoz. Gazteengana heltzeko Instagram kanpaina egingo dute, esate baterako. Gainera, aurten informazio gunea eta gidatzeko simuladorea gazteei zuzenduta Gazteguneak antolatutako ekintza batean ipiniko da. Honetaz gain, kanpainaren berri emateko, eta gazteei erakusteko azterketa euskaraz egitea ez dela zaila, eta animatzeko bideoa grabatuko da gazteekin, iaz azterketa euskaraz egin zutenekin eta aurten azterketa euskaraz prestatzen ari direnekin.\nBestalde, Udalak azterketa prestatzeko behar diren teoria liburuak eskainiko ditu autoeskoletan, kanpainaren zabalkundea egingo du eta laguntza emango die autoeskolei, karteletan eta zerbitzuetan euskararen erabilera sustatu dezaten. Gainera, Udalak 1.200 hitz dituen hiztegia (bertsio digitalean eta paperezkoan) eskaini die autoeskolei, gazteek beren hizkuntza-zalantzak argitu ditzaten.\nAzkenik, eta aurreko urtean moduan etxeetara bidaliko da informazioa, udalak ematen duen diru-laguntzarena ere, 17-23 bitarteko gazteen helbideetara. Eskabideak aurkezteko epea urriaren 31an bukatuko da.\nInstagram, Basauri, Euskera\nManu Leguineche, Federico Krutwig eta Zavala sendiaren funtsak jasoko ditu Euskadiko Artxibo Historikoak Adierazpen eta sormen artistikoaren askatasunaz ariko dira Guggenheim museoan


1968ko udagoienean Arantzazun, erakundearen Urrezko Ezteien oroipen-ospakizunak zirenaz baliatuz, batasunaren kongresu ospetsua ospatu zen, eta gerora ibiltari jardunaz arituko dira abenduan Nafarroako Foru Aldundian, otsailean Baionako Museé Basque-n, apirilean Arabako Foru Aldundian, uztailean Foru Aldundi bizkaitarrean, eta irailaren 21ean Gipuzkoan amaituz ibiltari jardungo dute Euskaltzaindia berrogeita hamar urte arinago eratu zen egun eta lekuz bat etorriz amaia eman zitzaion. Gorago aipatutako kongresuko erabaki eta ponentziak argitaratu ziren urtea 1969koa izan zen eta eurei buruzko eztabaida gogorra zabaltzen da.\n1970ean Fr. Luis Villasante Kortabitarte (Gernika 1920- Arantzazu 2000) lehendakari bezala hautatu ondoren aro berri bat hasten da. Bere karguaz jabetu ondorengo hilabetean, urrian, lehendakari berriak espezializatutako batzordeen arabera jardutearekiko plan bat aurkezten du lehendakari berriak, guda zibiletik zintzilika zegoen ikerketa-saileko zuzendari kargua birkreatuz Luis Mitxelena bera izendatuz. Urtero urte osoko batzar eta ospakizunen egutegia programatzen da, azken hauek herriaren luze-zabaltasunean jardunaldi, sinposio edota kongresuak egiteko utziz. Bateratzeari buruz, Gobernu-Jaurgo berriak, aditza, deklinabidea, erakusleak, palatalizazioa eta aspirazio grafikoa bezalako funtsezko arlo ugaritan bateratzearen garapena programatzen du.\nLehenengoz eta behin, aditzaren bateratzeari ekin zitzaion, euskeraren euskalkien lurralde guztietatik etorritako jakintsuen batzorde bat izendatuz eta geroago jardunaldi bi ospatuz, lehenak Bilboko Ribera kaleko antzinako egoitza akademikoan eta bitarrenak Arantzazun. Azken hauek 1972ko uztailaren 28 eta 29an ospatu ziren, euskaltzain urgazle eta osoak hizkuntza literarioarentzako itu bat izan zen orotariko aditz-sistema estandar bati buruzko adostasun batera iritsi zirela.\nHurrengo kongresua, gerraosteko zortzigarrena, 1978ko irailean, Bergaran, ospatu zen. Euskaltzaindiak bateratze literarioa abiarazteak suposatu zuenarekiko balantzea egiteko hamar urte itxaron nahi zituen, alde batetik eta herriko hiribildu eta herri desberdinetan sortuz zihoazen ikastoletan ezartzen hasteko bestetik. Hizkuntza estandar baten aldezle sutsua izanda akademia-bizitza laburra izan zuen lau euskaltzain sortzaileetariko bat izandako Luis de Eleizalde zenaren ehungarren urtea zela eta, Kongresu hau bere Debako Arroaren hiriburua zen jaioterrian ospatzeko abagunea izan zen, baina bestalde bizkaitar euskalkiaren esparru-eremu bat izanagatik eta baita administratiboki gipuzkoarra izatearren ere hautatu zen, horrek guztiak hizkuntzaren bategitearen beharrizana ulertzeko bere garrantzia izanez. Komunikazio eta ponentzia ugarien artean, 1967-1977 hamarkadako ekoizpen bibliografiko guztiari buruzko bat aurkeztu zen, bateratutako ereduaren aldeko joera nabarmenduna; beste galdetegi eta estatistika batzuk norabide bera zioten. Kongresuko ondorioak bateratze-lanaren emaitza baikorra biltzen zuten, euskalki literarioekin beharrezko loturaren kaltetan barik eta ortografiarekin eta aditzarekin hasitako garapen normatiboari jarraipena emanez, prestaketarako dagozkien batzordeak izendatuz. Ondoriootan Zientzia eta Hezkuntzarako Ministerioari Euskal Filologiaren Katedrak sortzea eskatzen zitzaion.\nGarapen honekin jarraituz, urrian kontsonante sabaikarien grafiari buruzko araudia onartu zen; hurrengo urteko uztailean erakusleen arau bateratua; irailean, deklinazioaren kasu guztiena eta, azaroan, aurkako bozketa bat bera ere izan gabe, "H"-aren ortografia-araudia bezalako arlo iskanbilatsua. 1979ko urte honetako martxoaren 30ean "El euskara común, los dialectos y las hablas locales, con un desarrollo particular posterior sobre la lengua standard y los dialectos en la enseñanza" entzute handia izan zuen adierazpena onartu zen.\nHirurogeita hamarreko hamarkadako beste itu interesgarri batzuk euskaldun lurralde guztietako euskaltzale eta idazle ehun-urtekoen ospakizunak izan ziren eta, baita bertatik kanpora ere, San Millan de la Cogollako monasterio errioxarrean bezala omenaldietarako bakarrik ez eze kongresuak, sinposioak eta jardunaldiak ere antolatzeko erabiliak izanez. 1972an lege-batzorde batek Euskaltzaindiaren barne-araudia eta estatutuen sakoneko eraberritzea prestatu zuen, geroztik onartua izan zena eta, berehala, egoera berriak ahalbidetu zuenean 1976ko otsailaren 26ko Ministro Kontseiluan berretsiak izan ziren, Estatuak ofizialtasunez onartutako erakundea Errege Akademia izanez eta jardute esparrua Araban Gipuzkoan Nafarroan eta Bizkaian edukiz.\nOhiko akademia-jardueran matematika, zuzenbidea, musika, eraikuntza eta arkitekturaren inguruko hiztegiak gauzatzeko batzordeak sortu ziren, gerora unibertsitate eta erakunde anitzeko adituek egindako lexiko berariazkoak egiteko oinarri izan direnek. Hedapen handiko jarduera, onomástica-arloan eman zen, batez ere arlo bitan: Jose Maria Satrustegi nafar euskaltzainak zuzendutako edizio ugari dituen Nomelclator de Nombres de Pila, eta Nomenclator de Municipios de Euskal Herria izenekoa, geroago 1986 eta 1990ean Euskadiko Autonomia Erkidegoko eta Nafarroako toki-biztanleria guztien nomenklatorrekin, hurrenez-hurren, osatuz. Onomastikaren esparru berdin honetan "Onomasticon Vasconiae" bilduma sortzen da eta 1987ko bere lehen Toponimia de la Cuenca de Pamplona. Cendea de Cizur aletik 2004ra arte hemezortzi ale argitaratuta ditu, gehienak toki toponimiari buruzkoak, baina baita oro har onomastikaren arlo desberdinei buruzko sinposioetako aktak ere. El Libro Blancodel Euskara/Euskararen Liburu Zuria, hamasei adituk egindako ikerketa-lanaren emaitza, euretatik asko Obieta, Villasante, Mitxelena eta Barandiaran bezalako izen handidunak izanez, 1977 urtean Lankide Aurrezkiaren finantziazioari esker argitaratu zen. Gramatikaren arloan ere, dagokion komisioak esparru horretan jarraibide normatiboa zehazten joatearen helburudun zortzi ale argitaratzeari ekin dio.\nKongresuak ohizkanpoko jarduera bezala aintzat hartzen baditugu, Bergarakoari gramatika arloari eskainitako beste bi ospatu ziren, Arrasaten 1979an bata, zehatzago esanda sintaxiari buruzkoa, eta 1984an, Iruñea/Pamplonan, Arturo Campionen La Gramática de los cuatro dialectos literarios de la lengua euskara-ren ehungarren urteurrena zela eta. Ondorengoak hauek izan dira: 1991, Bilbon, Dialektologiarekiko Nazioarteko Kongresua; 1993, Mauleon eta Donapaleu/Sain Palaisen Ohienarten IV. Ehunurteurrena; 1994, Leioako unibertsitate campusean Akademiaren 75. urteurrena zela eta; 1997, Antoine d?Abbadieren ehun-urteurrena zela eta, Hendaian Eusko Ikaskuntzarekin batera antolatutakoa eta azkena, 2001, Bilbon eta Baionan. Euskaltzaindiak darabilen terminologian "Jardunaldiak" "kongresu txikiei" edota bi edo hiru egunetako sinposioei deritze, 1969-2004 bitartean Euskal Herriko hainbat toki ezberdinetan hainbat hamarka eginaz, euretariko gehienek lexikologia; gramatika; dialektologia; hizkuntza-atlasak eta tokiko hizkuntzei buruzkoak; onomastika : toponimia, exonimia, Ameriketako euskal onomastikaz, gure mugetatik at, Nevadako Unibertsitatean hain zuzen ere, ospatu izana: antzerkia, herri-literatura, bertsolaritza, paremiología, etab; soziolingüistikaz, ehun urteurreneko ospakizunak izan direla eta, euskaltzale edo idazleen ikerketa zehatzak, etab...\nBeste bilduma batzuei dagokienez, IKER deiturak Ikerketa-atalaren ohizkanpoko lanak argitaratu ahal izateko balio izan du eta 1980. urtean ospatutako Euskaltzaleen Nazioarteko Topaketen kongresu-aktatik hasi zen; ARAUAK, berezitasunez akademia-arauak argitaratzera dedikatzen denaz; HIZTEGIAK, hau da hiztegiak eta bokabularioak; LITERATURA KLASIKOAK; EUSKARAREN LEKUKOAK (euskararen lekuko direnak); BBK-EUSKALTZAINDIA SARIKETAK, erakunde bien artean saritutako literatura lanetarakoak; JAGON (tutelatu), hainbat argitalpenduna, "Euskera" Akademiaren aldizkari ofizialaz gain. Argitalpen-jarduera hau da hizkuntzaren ikerketa- eta araudi-lanei dagozkien egin daitekeen laburpenik hoberena.\nJagole-Atalaren ekimenez, Euskaltzaindiak euskal hiztunen lurralde desberdinetan hizkuntza-estatusaren aldezpenaren, gure gizartekide guztion ondare bezala euskeraren izaeraz, EUSKAL HERRIA izendapenari buruzkoaz eta beste, komunikabideetan egiten den erabileraz edota administrazioetan, ikastetxeetan eta komunikabideetan ere exonimo eta endonimoei buruzko erabileraz gailego, katalan eta euskal Akademien baterako adierazpenari buruzko aldarrikapenak egoera desberdinetan egin ditu.\nAtal honen organigramaren pean berton aztergai ditugun hiru hamarkadatan zehar aipatu beharreko ekintza eta entitate ugari sortu zen. Kronologikoki, lehengoa 1966 urtekoa dugu, helduentzako euskerazko "Alfabetatze Kanpainak" izeneko alfabetatze-ikasturteak babestearen erabakia onartzea hartu zen urtea izanez. Ekimena Ricardo Arregi (Andoain 1942 - Mendaro 1969) hildako idazlearen ekarpena izan zen. 70eko hamarkadan kanpainok euren hedapenik zabalena izan zuten, alfabetatze-ikastaroetatik euskalduntze- edo helduentzako hizkuntza-irakaskuntzarako ikastaroetara igaroz, Euskal Herri guztian zehar Alfabetatze Euskalduntze Koordinakundea (AEK) deituraz koordinatuak izanez. Entitate hau Euskaltzaindiaren lege-urgazpean 1981eko ekainera arte izan zen.\nErakundearen bigarren ekimen bat, gorago aipatutako ikasturteetarako bakarrik ez eze, ikastoletan, era pribatuan, garatzen hasiz zihoan irakaskuntza elebidunarentzako ere benetako beharrizana zen klaseak emateko hizkuntzaren ezagutza nahikoa egiaztatzeko titulu bat sortu izana izan zen. "Euskal Irakasle Agiria" zeritzana 1971ko azaroko hileroko akademiaren batzarrean erabaki zen eta erabateko arrakasta izan zuen, 80ko hamarkadan "Euskararen Gaitasun Agiria (E.G.A.)" izendapenez eusko- eta nafar-jaurlaritzetako Hezkuntza Sailetara, geroagoko dataz "transferitua" izanez.\nMartutene donostiar auzoaren ikastetxe batetan Jagon Ataleko zuzendariak, bere garaian Juan San Martin, trantsizioaren amaieran, Xabier Mendiguren Bereziarturen zuzendaritzapean, lehendabiziko "Itzultzaile Eskola" edota itzultzaileen ikastegia zena sustatu zuen. Ez zuen arrakastarik izan, batez ere laguntzarik ez izatearren edota autonomia-agintari berrien ikuspegirik ezagatik, zeren gorago aipatutako tituluarekin bezala, zegokion sailaren baitan txertatu ezinik ez zuten izan.\nAkademia, gudarosteko bertsolari-txapelketak antolatzen 1958 eta 1959 urteetan hasi zen, Bizkaian eta Gipuzkoan lehenengo eta hurrengo urtean Euskal Herria guztian. Honetara ospatu ziren hirurteko hainbat alditan zehar, zentsura-arazoengatik urte batzuetan eten egin zirenera arte. 1979an berriro berrezarri ziren, 1982 eta 1985ean ere ospatu ondoren azken urte honetan sortu berria zen bertsolarien elkarteak bere gain ekimenok hartuz.\nUnivertsitat d?Estiuren irudira euskal unibertsitate bat antolatzearen gogoa eta unibertsitate publikorik ez zeukan euskal unibertsitatearen munduarenak ziren nahiak biltzea ere Euskaltzaindiari egokitu zitzaion. Frankismoaren azkenkietan oraindik, Euskaltzaindiaren lehendakariordeak Burdeosko Unibertsitatean egindako kudeaketek, bertako irakasle baitzen, 1973ko abuztuaren 28tik irailaren 8ra Euskaltzaindiak antolatutakoak izan ziren Donibane Lohizune /San Juan de Luzeko Maurice Ravel Lizeoan Udako Euskal Unibertsitateko lehen ikasturtea ospatzea ahalbidetu zuten, ikastaro horretan, gainera, Euskaltzaindiko Luis Villasante lehendakariak, Mitxelenak, Barandiaranek, Haritschelharek, Altunak, Carlos Santamaríak, Charrittonek, Satrustegik, San Martinek, Txillardegik, Narbaitzek, etab., baina baita irakasle eta unibertsitario gazte askok ere parte hartuz. Hurrengo urtean ere lapurditar hiribildu berberean ospatu ziren, gerora Ustaritzera tokiz aldatzeko. 1977an, Franko diktadorearen heriotzaz geroztik, U.E.U. Iruñeko Larraona Ikastetxe Nagusira igaro zen, baina Euskaltzaindiaren babespean ere, handik eta urte gutxi batzuk geroago U.E.U.-ko Idazkaritzak bere kasa, orain arte egiten jarraitzen duen bezala, antolatu zituen arte. Euskal idazleen elkartea sortzea trantsiziotik egosiz zetorren gauza zen, baina Euskaltzaindiko Literatura Akademia-Batzordearen itzalpeko 1982ko otsailaren 25ean, Gipuzkoako Aldundian egindako idazleen deialdi bat izan zen Durangoko Udaletxean batzorde kudeatzaile bat sortaraztea ekarri zuena. Kudeaketa-batzorde honek, urte bereko uztailaren 30ean Bizkaiko Aldundian jardunaldi publiko baten bitartez, Euskaltzaindiak Euskal Idazleen Elkartea (EIE)-ren sorrerarako behin-betiko onarpena eman eta Angel Lertxundi, lehendakari bezala; Jose Maria Velez de Mendizabal, idazkaria; Xabier Gereño, diruzaina eta beste kide batzuk, 1983ko urtarrilaren 26an E.A.O.ean ofizialtasunez aintzatetsia izan zenean elkarte erabat askea sortzea lortu zuten arte, izaera erabat autonomoan jardunaz, bazkideak lortzeko kanpaina egin eta estatutuen idazkuntzaz etab. arduratu izan zirenak osatutako behin-behineko Zuzendaritza-Batzordea izendatu zezan, prestatze-lan guztiak egin zituen.\nAzkenik, 1987. urtean, oinarrizko hebraitarren ikasketarako barnetegien antzera sortutakoa izanik, Iberdueroren itzalpean Imanol Berriatuaren eskutik Akademian 1977an hasitako ekimenak, "ulpan"en berdina zena bestalde, oinarrizko euskerarena bezalako euskaltegiak sortzearekiko beste jarduera aitzindari bat burutzea ekarri zuen. Hogei ale baino gehiago argitaratu ziren. Azpimarratzekoa da, aldi erabat gogorretan akademiaren "ontziburu" hamazortzi urteren joanean Luis Villasantek egindako lan bikainaren, hori bai, lehen mailako "kidez" inguratuta, ondoren ordura arte lehendakariorde izan zen Jean Haritschelhar Duhaldek (Baigorri 1923) 1989ko urtarrilean lehendakaritza eskuratu izana. Haritschelharek 2004ko abenduan bere lehendakaritza luze eta oparoa izan dena ere bukatu arte, erakundea bere aurrekoaren ildo estrategiko beretik zuzenduz jarraitu du.\nIdazlan honek helburutzat duen lehendakaritza bien jarduera akademikoari buruzko laburpen bat egite aldera, agintaldi bien arteko hainbat urtetako izaeradun lan asko ezinbestean gurutzatu egiten dira, "continuum" baten zati baitira. Eusko Jaurlaritzaren eta baita Espainiakoaren eta lau aldundien aintzatespenaren ondorioa erakundeoi bakarrik ez eze baita toki administrazioei eta beste entitate publiko eta pribatu eta baita horrela nahi izango luketen herritarrei ere aholkua ematearena zen, Errege Dekretuz, 1º j artikuluan aintzatetsita duen bezala: "Como institución consultiva oficial en materia de lengua, expedir los oportunos certificados, informes y dictámenes". Gorago aipatutako administrazioekin bakarrik ez eze baita RENFE, Eusko Trenbideak, FEVE, Bilboko Metroa, EITB, EUDEL, epaitegi, unibertsitate, banketxe eta aurrezki kutxa, Ikastolen Konfederazioari eta beste hainbat eta hainbat entitate pribaturi eta edozein egoera eta jatorridun ehunka herritarri ere lan hau azkenengo hogeita hamabost urte luzeotan zehar hamaika aldiz eskaini diegu.\nA. Villasantek lehendakaritza hartzetik gutxira batzorde espezializatuka jarduten hasi zen erakundearen antolaketa, 2003ko otsailean Hernanin ospatutako XIII. Barne-Jardunaldien biurteko berrikuntzarekin batera 2004ko urte bukaeran, honakoa da: Lexikografia-, Gramatika-, Dialektologia-, Onomastika- eta Literatura- Batzordeak; Jagon Batzordea: Corpus- eta Sustapen-Batzordeak; egitura-batzordeak : Argitalpenak, Azkue Liburutegia eta Juridiko-ekonomiazkoa. Aipatu berri ditugun batzordeon bitartez, egitasmo zehatzetarako dagozkien lan taldeak izanez, prestatu eta gauzatzen dira akademia-zereginak, araudi mailako erabakiak hileroko osoko batzarretan onartu daitezenaren eta administrazioari, antolaketari eta barne erregimenari dagozkienetarakoak Gobernu-Batzordeak onartzearen kaltetan barik.\n2004ko abenduan, Jean Haritschelharen agintaldia bukatu izatean, Andres Urrutia Badiola (Bilbao 1955) lehendakari berri izendatu zen, gobernu-batzordeko organoan hurrengo kide izanik: Beñat Oihartzabal Bidegorri (París 1949), lehendakariorde; Xabier Kintana Urtiaga (Bilbao 1946), idazakari; José Luis Lizundia Askondo (Iruñea/Pamplona), diruzain; Henrike Knörr Borràs (Tarragona 1947), Ikerketa Ataleko zuzendari eta Andrés Iñigo Ariztegi (Ituren 1945), Jagon Ataleko zuzendaria.


Euskadi Murias eta Bizkaia Durango elkar hartuta ibiliko dira | MuriasTaldea\nEuskadi Murias eta Bizkaia Durango elkar hartuta ibiliko dira\nHazi eta nazioartekotze prozesuan murgilduta dago Euskadi Basque Country – Murias Taldea, eta, bide horretan, emakumezkoen taldea ere izango du aurrerantzean. Euskadiko bi egitura garrantzitsuenekin harremanetan egon da elkarlana sustatzeko, izan ere egitasmoaren xedea ez da beste taldeen gainetik jartzea izan.\nHala, Bizkaia Durango taldearekin erkarlanerako akordioa erdietsi du, egiturak integratu eta euren arteko sinergiak sortzeko. Agurtzane Elorriaga izango da emakumezkoen taldeko kirol arduraduna.\nAipatu egituraren babesleak orain artekoak izango dira, alegia, Bizkaiko Foru Aldundia eta Durangoko Udala, eta haiei erantsiko zaie Euskadi Murias. Era horretan, taldearen izena Bizkaia Durango – Euskadi Murias izango da.\nAgurtzane Elorriagaren adierazpenak: “Helburu nagusia emakumezko euskal txirrindulari onenak etorkizun hurbilean gurean izatea da, eta Euskadi – Muriasekin elkarlanean harrobia lantzea. 12 txirrindulariko egitura osatu nahi dugu, eta txirrindulari onenekin lehiatzeko aukera emango digun 40 lasterketa-eguneko nazioarteko egutegia hitzartu”.\nJon Odriozola Euskadi Basque Country – Murias Taldeko kirol arduradunaren adierazpenak: “Pausu garrantzitsua da gure proiektuaren baitan. Aukera berdintasunean sinesten dugu, eta elkarlanari lehenbailehen ekin nahi genion. Emakumezkoen taldearen inguruan, gizonezkoenarenean bezala, pazientzia eskatzen dut, Agurtzanek denbora izan dezala lan egin eta etorkizunean euskal txirrindulari onenak izango dituen taldea osatzeko”.


Mendi eskiatzaileen artean entzuna da lehen martxo ingurura arte ez zela mendira ateratzen. Eskiatzaileak mendira gerturatzen hasi zirenetik akaso, ohitura hauek aldatzen joan dira, eta horrekin batera arriskua handitzen. Eskuak burura eramaten ditut norbaiti negu-neguan elurtearekin 3000mtako mendiak egin edo saiatu dela entzuten diodanean. Ez du ezer ere gertatu beharrik, akaso puretaegia naizela pentsatuko dozue. Baina nik, negu lehorra denean ez bada, plan horiek udaberrirako lagatzen ditut, bada ezpada... Eta kontuak kontu, bitartean eskiatzen dogu, ez pentsa!! Bitartian, lasterketetan disfrutatzen dogu!!! Urtero juten gera Peyragudeseko lasterketara. Denboraldiko lehena izaten da guretzat. Aurten ezin izan ginan jun. Baina Abenduan 23an, gosia itxeko asmotan, Gouretteko bertikalera jun ginan Javi eta bixok. Hori berotua!!! Arratsaldeko azken argi izpixekin 400m inguruko igoera bat egin genduan osorik pistatik. Eta total, azkenian IDEKOko bigarren izateko!!! kaka morrallian\n2017/12/01 Aurtengo denboraldi hasera mundiala izan da. Azaruan oindiok negua urruti ikusten nuan, eta derrrrrepente kriston elurtia. Erlo bera ere txuri!! Zapatuan goizian goizo esnau, armarixo, gela eta garaje artian sakabanatuta neukan materixala bildu eta gora!!! Esperantzia, aber txomingerorik ez dauan bidian, eta di-da ahalik eta goren ixotzerik daukadan kotxez... Eta bai, ez nintzan kotxez allatzen lehena izan, baina inork enbarazurik egin gabe allatzeko aukera euki nuan, eta hori horrelako egun batian handixa da. Madarixan kotxia aparkatzeko tokitxo bat ikusi nuan, eta bertan lagatzia erabaki naban, eta hortik gora eskixekin abantau. Ez nakixan goixan lekurik egongo zan aparkatzeko, eta ordurako nerbioso nenguan eskixak jartzeko irrikitan. Karreteratik eskiatzen hasi nintzan. Behin errepidia lagata, kriston omenajia zauan Erloruntz. Zumaia barrenian Itsasua bertan ikustia, Sierra Nevadan eta Erlon bakarrik pasatzen dala munduan usten dot Eztao\nElurrakin batera, banator bueltan!!! Berriz ere neguko denboraldixan bete betian sartuta gaudela, olentzero bezela, ilusioz betetzen jaku burua. Aurreko denboraldixa bikaina izan zan zentzu askotan. Ibilbide luze eta dotoriak egin nitxuan (nere gustorako behintzat), batzuk bakarrik beste batzuk konpainia onian. Lasterketetan inoizko emaitzarik onenak lortu nitxuan, eta sasoia ere demasa hartu nuan sentsaziuakin bukatu nuan. Baina penatxo bat geratu jatan, udaberrixa ez aprobetxatu izana. Pierratik bueltan lepauztaia apurtu nuan bizikletan lanera nijuala, eta onenian agur esan bihar. Beno, ezin kexatu, astebete lehenago apurtzia okerro izango zan, eta zer esanik ez tenporada osua galdu izan banu. Eta berriz ere denboraldi berri baten aurrian gaude!!! Berriz ere proiektu berri eta zaharrak bueltaka!!! Aurreko urtian ordenagailutik jarraitxu izan nitxuan udaberriko jartada batzuk. Horrelako gauzak gustatzen jataz neri, lasterketak baino gehixo. Carros de Foc Non Stopean Genis Zap


Arrisku nagusiak - Ville de Bayonne\nArrisku nagusien prebentzioa guztien kontua da, bakoitzak informaturik egon behar du !\nBadu zenbait urte Baionako Herriko Etxea arrisku naturalen eta teknologikoen prebentzioan eta kudeaketan inplikatzen dela. Izan ere, bere biztanleak egoera arriskutsuetara bidera ditzakete arrisku horiek.\nLurraldearen gune batzuetan gerta daitezkeen arrisku nagusiei buruz eta arriskuei dagokien babes neurriei buruz bere biztanleak informatzen ditu Baionako Herriko Etxeak.\nSor daitezkeen arriskuak bi dira nagusiki : Errobiren ur goratzeen ondoriozko eta Atlantikoaren kostaldeko kokapen geografikoarengatik tenpesten ondoriozko uholdeak alde batetik, eta, materia lanjerosak garraiatzearen ondoriozko eta bi industria kimikoen hurbiltasunaren ondoriozko istripu teknologikoa bestetik.\nDICRIM izeneko Arrisku Nagusiei buruzko Herriko Informazio Dokumentua eta Arrisku Nagusien Herriko Dokumentu Sintetikoa zuen esku ezarriak dira Herriko Etxeko Garbitasuna eta Segurtasuna Zerbitzuan edo hemen bertan deskargatuz :\nArrisku Nagusien Herriko Dokumentu Sintetikoa (pdf, 880 Ko)\nArrisku nagusien departamenduko txostena\nArgibide osagarriak jasotzeko, honekin harremanetan jarri :\nGarbitasuna eta Segurtasuna Zerbitzua\nTelefono zenbakia : 05 59 46 60 48\ne-posta bidez zerbitzuarekin harremanetan jarri\nOn da jakitea !\n"Arrisku nagusiak" gida irakur ezazue. Prebentziorako baliosak diren ekintzen aukerak eta arrisku bat agertzen den mementoan plantan ezarritako baliabideak biltzen ditu. Gainera, hondamendi bat gertatzen delarik, ukan beharreko jarrera egokiak azaltzen dizkio biztanleriari.\nArrisku nagusien gida deskargatu.\nArrisku edo alerta kasuan : Babes zaitezte. Etxean beti epez kanpokoak ez diren pilak eta irrati tresna bat, mozketa elektriko baten kasuan esku-argi bat, gakoturik egon beharreko kasuan beharrezko materiala, sendagailu kutxa bat eta nortasun paperak eduki. France Bleu Pays Basque irratia entzun, 101.3 FM.\nLarrialdi kasuan beharrezkoak diren telefono zenbakiak hartu :\n- Polizia : 17\n- Suhiltzaileak : 18\n- Larrialdietako medikuntza zerbitzua : 15\n- ERDF segurtasun elektrikoa : 09 72 67 50 64 (gau eta egun)\n- GRDF larrialdietako gasa segurtasuna : 08 00 47 33 33


Pitagorasen txokolatea - Zientzia.eus\nHasiera » Artikuluak » Pitagorasen-txokolate1\n2010/05/02 Kortabitarte Egiguren, Irati - Elhuyar Zientzia\nAskok eta askok gorroto dituzte matematikak, batik bat nerabezaroan edo eskola-garaian. Dena den, matematikak ez dira, askok hala uste badute ere, eguneko errealitatetik urrun dagoen mundu bat, egunerokotasunean aplikatzen den zientzia baizik. Edozein arlotan, gainera. Berriki, txokolate-industrian aplikatu dute, pentsa!\n(Argazkia: Jose Luis Lopez de Subiria ).\nSegur aski, inoiz ez zenuen pentsatuko txokolate-tableta bat egiteko matematikak lagungarri izango zirenik edo formula matematikoak aplikatu beharko zirenik, ezta? Hona hemen gutizia gozo horren adibide bat. Kataluniako Enric Rovira txokolategilearen azken sorkuntzan matematika izan da garrantzizko osagaia. “Nik dakidala, lehenengo aldia da txokolateari matematika-problema bat aplikatzen zaiona” dio txokolategileak.\nDena den, ez da bakarkako lana izan. Txokolategileak diseinatzaile eta matematikari baten laguntzaizan du horretarako. Hain zuzen ere, diseinuzko txokolate-tableta bat sortu dute Enric Rovira txokolategileak, Donostiako Laia diseinu-estudioko Santos Bregaña diseinatzaileak eta Enrique Zuazua matematikariak. Pitagorasen teorema izan da pieza horren abiapuntua. Pitagoras filosofo eta matematikari greziarrak proposatu zuen teorema hori, eta honela dio: hiruki zuzen baten katetoen karratua, hipotenusaren karratuaren berdina da.\nTriangelu guztiek azalera bera\nTxokolateari matematika-problema bat aplikatu zaio . (Argazkia: Jose Luis Lopez de Subiria ) .\nPitagorasen teorema adituta, pentsa daiteke txokolatea hirukiz edo triangeluz osatuta dagoela; eta hala da, bai. Ohiko txokolate-ontza karratuak edo laukizuzenak alde batera utzi, eta triangelu angeluzuzenek eta zenbait karratu zentrokidek osatzen dute tableta. Gainera, txokolate-tableta horren atzean, problema matematiko bat ezkutatzen da. Horrenbestez, triangelu guztiek, nahiz eta itxura ezberdina izan, pisu berdina dute. Azken finean, helburua da, hartzen duzun zatia hartzen duzula, txokolate-kantitate berdina jatea.\nDiseinuari edo marrazkiari arretaz begiratuta, beraz, zati edo puska ezberdinak diruditenek azalera berdina dute. Bregaña diseinatzaileak argi zeukan irudia bere buruan, baina ez zekien proportzio horiek nola kalkulatu. Bost karratu zentrokidez osatutako mandala bat irudikatu zuen. Karratu bakoitzetik lau triangelu angeluzuzen ateratzen ziren; hau da, guztira 20 triangelu lortzen ziren. Triangelu guztiek azalera berdina dute, nahiz eta itxura ezberdina izan.\nEnrike Zuazua matematikariak eman zion soluzioa Bregañak proposatutako problemari. Horretarako erabili zuen, hain zuzen ere, Pitagorasen teorema. Karratu baten barruan dauden lau triangelu berdinetatik abiatu zen. Karratuaren alde bakoitzari bateko balioa eman zion, eta, ondoren, eskolan ikasten diren oinarrizko formulakaplikatu zituen. Horiek guztiak aplikatu zituen diseinatzaileak, marrazkiaren proportzioak eta distantziak hartzeko. Matematikaria erditik abiatu zen kanpora ailegatzeko, eta diseinatzaileak, berriz, kontrakoa egin zuen. Hala ere, emaitza berdina izan zen: diseinuzko txokolate-tableta.\nZati edo puska ezberdinak diruditenek azalera berdina dute.\nJose Luis Lopez de Subiria\nEmaitzak, txokolate-tabletak, alegia, elikatzeaz gainera garuna astintzera gonbidatzen du. Matematikak tartean diren seinale. 20 triangelu ezberdinetan zatituta dago tableta. 180 gramo pisatzen du, eta 13 euroan dago salgai. Gourmet dendetako produktua da, eta, oraingoz behintzat, gezurra badirudi ere errazagoa da Tokion aurkitzea Bilbon baino. Edozein zati hartuta ere, 9 gramo gastronomia, diseinu eta matematika jango dituzu. Trebea izan behar da horretarako, ordea. Izan ere, ez da erraza zati bakoitza bere markatik haustea.\nPitagorasen txokolatea - Zientzia.eus 2017-5-8\nPitagorasen teoremaren frogapenak - Zientzia.eus 2017-5-8\nPitagoras - Zientzia.eus 2017-5-8


Istorioak Perito Moreno Archives bidaia aldizkaria - Page 2 de 2 - Historia duzu aldizkari bidaia\n“Patagonia Cold Sanfrè”, Gerardo Bartolomé\nEsaldien: "Patagonia harritu dezake edozein unetan"\nJun 11 2011\t , Azken mylodon On the trail\nNaturalista eta bere laguntzaile mantendu Jaurlaritzak, zer aurkitu pentsatu dute bila. Koba handi izan zen, eta egun batzuk izan igarotako hainbat lekutan Jaurlaritzak. Noiz buruz eman ziren pala zulatu bat fur ezkutatzeko osorik. ", Larruazala mylodon bat da!", exclaimed gogotsu naturalista aztertu.\nMaiatza 15 2011\t Pehuenes den pasabidea: , RAID duen ibilbidea\nKamioia mugitu poliki-poliki bidean, baina aldi bakoitzean ez zen gehiago elurra. Dagoeneko iritsi gurpila erdialdean. Nire emaztea, GPS, Ez zen oraindik eskalada esan dut 300 metroko mendatearen goian iristeko (portu, Espainian esan bezala). "Hiru ehun metroak asko da" pentsatu nuen.\nSea 06 2011\t Perito Moreno: Glacier datza\nZiren, Perito Moreno glaziarra, aurrean dugun, dudarik gabe, munduko glaziar ikusgarria. Hau izotz-hizkuntza handi bi kilometro zabal bat hegoaldean Andeetako izotz-eremu batetik jaisten da, Lago Argentino mozten Moises gisa amestu Egiptora ihes.\nFeb 28 2011\t Perito Moreno creaking\nBlog hau harrigarria eta interesgarria da, gure lagun Gerardo Bartolomé idatziz omenez “Patagonia tik”, bat izotz urruntze irudi naturaren ikuskizuna hori da Perito Moreno da. Igande honetan, post asteko, museo honen zaleentzat batzuk hunkigarriak glaziarra sekretuak ezagutu ahal izango. Irudia overwhelms.


«Zamarripa zelango idazlea da?». Auxe itandu neutsan, beín baten, abade bateri. Eta ara zer erantzun eustan: «Zamarripa? ... "Firi-Firi", "Kili-Kili"..., txibizkeriak, "gauzatxuak", dira Zamarriparen idazlanik geienak: txirrimirriak».\nOrdurik ona, Zamarripa erdi-baztartuta euki dot. Baiña, orain, bere idazlanak irakurri ta aztertu ondoren, ez dot uste ainbeste destaiña artu bearrekoa danik. Txibizkeriak txibizkeri, idazlan ederrak bere egin ebazan.\nLaredon jaio zan Zamarripa Paulo; baiña Sondikan bizi izan zan umetxotatik asita, bere gurasoak sondikarrak ziran-ta.\nMutikoa zala, abade joan zan Bitoriara. Eta abade eginda gero. Bermion, Gatikan eta Sondikan emon ebazan bere bizitzako urterik geienak. Euskalzale gartsua ta idazle ugaria izan genduan.\nAsko lagundu eutson Azkueri bere, bai «Euskalzale» aldizkarirako lanak egiten, bai Iztegi andia atonduten. «Txitxuk eztaki Azkuen iztegi ederrean dagozan Txorierriko berbarik geienak, edo erdiak inguru beintzat neuk emonak direanik» .\nMaite-maite izan eban Txorierriren altzoan, Sondikan, il zan.\n«Lana egin daigun txiri-txiri,\nta agertu daigun firi-firi».\nLangille nekegabea izan zan-eta, txiri-txiri, lan asko egin eban Zamarripak. Ona emen, onenetariko batzuk:\n«Gora begira». Olerki txorta bat.\n«Zaparradak-eta»; «Kili-kili» eta «Firi-firi». Iru liburu, irurak antzekoak, len aldizkarietan edo egunerokoetan agertutako idazlan atalakaz egindakoak . Ipuiñak, jazoerak, eguneroko goraberatxoak, barregarrikeriak eta abar. Gai ariñak, errezak darabilz beti Zamarripak liburu oneitan. Kirikiñoren antzera egin gura ebazan bere idazlanak, baiña etzan Kirikiñoren maillaraiño eldu.\n«Gramática vasca». Erdera gogor eta zatarrean egindako lan sakona ta ederra. Ondo landua. Zazpi bider argitaratu da.\n«Vocabulario vasco-castellano y castellano-vasco». Gramatikeagaz batera erabilteko egiña. Iztegi laburra, baiña jatorra da.\n«Manual del vascófilo». Bana-banako liburu eder irakurgarria; berebizikoa, euskerearen joskera, esakerak, erderakadak, ortografia ta abar ezagutzeko. Barriro albait ariñen, argitaratu bearreko liburua.\nTxibizkeriak, «gauzatxuak» bakarrik ez ditu egin Zamarripak. Batez bere, azkenengo liburu orreik irakurri ezkero, ezin esan txirrimirri utsa danik.\nEgia da izan, euskeraz egindako lanak ez dira mamintsuak. Gai aldetik eta umore aldetik bere urri samarrak dira. Kirikiñoren etorria, irudimena ta gatza falta jako Zamarripari.\nEta euskera aldetik? Onetan, bai, ba dogu maisu goragarria.\n«Euskera erreza, ulerterreza,\nnai dau erriak, ta ondo da eitea\nerriak nai daun lakoa\nEuskera garbi ta erreza eitea\nlan gatza dana ba'kigu;\nbaiña ein bear da, euskerean alde\ngauza onik eingo badogu» .\nZamarripak darabillen euskerea jatorra, garbia ta erreza da. Zamarripak darabillen euskera, euskera da, erritarkeri batzuk kendu ezkero.\nBere aldiko garbizalekeri-giroan bizi izan arren, garbikeribako garbizalea dogu Txorierriko idazle au. Mire egiteko gauzea, benetan!\nIdazle zaarren eta erriaren iturritik edan dau ura . Eta, jakiña, orrexegaitik da ain jatorra bere euskerea.\nAlkar-izketak, esakerak eta abar ondo josten ditu. Zenbat aberastasun euskera aldetik!\nTxibizkeriak txibizkeri, Zamarripa langoak gitxi, nai badogu euskera ikasi.\nBai, bai, bai:\nNik eztakit zegaitik, baiña gizon, mutil eta mutiko lodi totolo guztien ezizena Bartolo da emen Txorierri aldean.\nEte da Bartolo ta totolo ots bardin samarrekoak direalako?\nBaleiteke, baiña ziur esateko eztakigu. Ziur edo ziur antzean dakiguna da, gure aitaita-amamen aldian, Bilboko Tribuli inguruan bizi zala dendatxu bategaz Bartolo ezizeneko gizon bat eta lodia zala bera, oso lodia.\nBartolo onek, loditasunak berak emonda edo, beti «bai» esateko gatxa ei eukan.\nBere gatx onen barri ekien askok, ainbat alegin egiten eutsien ezetz erasoteko, gauza bategaitik batek batera esanekoa, besteak bertatixe bestera esanda, ta ainbat eratara; baiña danak alperrik.\nEz egoan areri ezetz erasoko eutsanik.\nEguraldiagaitik, esate baterako, txarra dala esan eragin eta beingoan ona dala esaten eutsanari, ba ekian zelan erantzun ezetzik esan barik. Mutilla zan bera orretan?\n—Bartolo, eguraldi txarra gaur e?\n—Bai, eguraldi txarra daukagu. Aizea be otza ta...\n—Bartolo, eguraldi ederra.\n—Bai, bai, eguraldi ederra da au, olangoa bear dauanarentzat.\nEz egoan Bartolori ezetz esan eragiteko modurik.\nEzetz erasoteko asmotan, bat baiño geiago joan jakon bere dendara diru txarragaz be, baiña ezetzik entzun barik urten bear izaten eben. «Au ezta ona» ez eban esango Bartolok ezegaitik be.\n—Au diru au txarra dozu, andratxua.\n—Ezta ona, ba, Bartolo?\n—Ona bai, zetarako esan bear ze.\n—Ona bada ba...\n—Bai, ona da, bai (Emazteari). Atsoa., ekarrizuz suetetik untze bat eta mallua.\n—Bartolo, zer egiten dozu nire diruaz?\n—Auxe: Atean josi. Atean josteko da ona-ta.\n—Niri ori diru ori atzera emon bear deustazu.\n—Bai, bai, emongo jatzu, agiñakaz ataraten badozu.\nTxorierriko jente guztien ao-miñean ebillen Bartolon «bai» beti esateko ekandua.\nGizon eta andra, mutil ta neskatilla, zaar ta gazte, danak eukazan ikaratuta zelan beti «bai» esan eikean, «ez» iñoz be esan barik.\n«Bai» batera, ta «bai» bestera; beti «bai».\n—Andia dok, gero, gizon orren kontua! «Ez» be ezin esan ba, bein edo bein? —iñarduen esaten txorierritarrak euren bigiretan.\n—Neuk erasoko neuskio arin ezetz Bartolo edo Baikolo orreri —azartu zan esaten olango bigira baten, Lezama aldetik tellagintza batera ezarle etorririko mutil sur luze arpegi zorrotz bat.\n—Ezetz erason? —diñotsie bigirako guztiak.\n—Baietz! Zenbat gura dozue jokatu?\n—Danontzako afaria —urten eutsan agure gogaldi oneko batek.\nTa geiagoko barik, Bartolonerako urten eban Lezamar bizkorrak, bigirako lagun bat lagun artuta.\nArin joian bidean, arin, posturea irabazteko pozak kiñatuten ebala.\nBildur bat eroian bakarrik. Domekea be ba zan-ta, egongo ete zan. Bartolo ori, etxean barik, Bilbo barruko kafetxeren baten.\n—Etxean bajauk, etxagok bildurrik —ziñotsan lagunari bidean—. Posturea irabazita jauk, etxean topetan bajuk...\n—Bartolo, emen gatoz ba...\n—Onek lagun onek uste-uste bako oker-etorri bat izan dau-ta...\n—Bai, bai; gizonari jazoten jakoz olangoak.\n—Orain, ba, zure adiskide be ba naz-ta, berau be adiskide ontzat daukot-eta, emendatuko bazendu...\n—Bai, bai, ondo pentsaua. Karatxe! Bai, bai.\n—Eun dukat bear dituz ba-ta..., emongo bazeuskioz mesede andia...\n—Bai, bai, emongo neuskioz, bai, bai, emoteko moduan baneunkaz; bai, bai, bai, bai. Bai ortan! Baite-ta! Bai, bai, bai .\n«Elei esan zetatik zetara asarratu leitekezan gizonak».\n«Esan baneuntsien esan neuntsien! Jan eninduenean bien artean!».\n«Olango zer barik esan eutsan».\n«Aitearen ta Semearen...! Au da mutillaren okerra!».\n«Ara, Patxi, atan orretan gaua egin jaku, ta gero...».\n«—Ogerleko bat emongo ei deustazu...\n—Baita zera be!»\n«Manu, andia da zu Perugaz ibiltea».\n «Zaparradak-eta», 12-garren orriaidean.\n «La Gaceta del Norte», Bilboko erderazko egunerokoan argitaratutako idazlanak dira geien bat, euskeraz bere agertzen zan, aldi aretan, zatitxo bat-eta.\n «Zaparradak-eta», 179-garren orrialdean.\n Txorierri inguruko euskera, batez bere, ondo ezagutzen dau.\n «Zaparradak-eta», 24-garren orrialdean.


"Eguen Zuri" egunarekin abiatuko dira bihar aurtengo aratosteak - etakitto.eus\nETA KITTO 2018, Ots 07\nJoan den asteburuan koko-dantzekin girotzen hasi eta gero, bihar, “Eguen Zuri” egunean, jaian bete-betean sartuko gara. Betiko moduan, bazkalostean, 15:30ak aldera hasiko diren ikastetxeen kalejirekin ekingo zaie Aratosteei. Eta 17:00etatik aurrera Untzagan dantzaldia emango du Lisker taldeak. Ordu berean hasiko da Urkizutik Untzagaraino joango den kalejira, Adolfo Jainagaren trikitixa eskolakoekin. Eta Astixaren eskutik, berriz, “Munduko Tribuak” kareta eta maskara tailerrak egingo dira, 17:00etatik 19:00-etara Untzagan.\nEgitarau oso gure webguneko agendan: https://etakitto.eus/agenda\nAratoste lehiaketa bi\nAratosteetarako lehiaketa bi antolatu ditu Eibarko Udalak, kuadrillen kalejirako lehiaketa eta ondoen apaindutako tabernarena. Aratosteetako kuadrillen kalejirako lehiaketan parte hartzeko izen ematea bihar 14:00etan itxiko dute. Eta Aratosteetan ondoen apaindutako tabernan lehiaketarako izen ematea ere zabalik dago eta otsailaren 9an, barixakuan, 14:00etan itxiko da. Lehiaketa biei buruzko informazioa Udalaren web orrian eskuratu daiteke.\nAratosteetako kuadrillen kalejirako lehiaketa Aratoste Zapatuan (otsailaren 10ean) izango da, 12:30ean. Izena ematen duten taldeek gutxienez 10 partaide izan beharko dituzte. Ume zein helduek har dezakete parte, adinak berdin dio. Koko-jantzien gaia librea izango da, taldekideek aukeratuko dute, baina taldekide guztien koko-jantziek gaiarekin lotura zuzena izan beharko dute. Izen-ematea internet bidez, www.eibar.eus helbidean egin daiteke edo, bestela, Pegoran, Herritarren Zerbitzurako Bulegoan.\nKalejira edo desfilea 12:30ean hasiko da, Untzagan, eta honako ibilbideari jarraituko diote: Untzaga, Calbeton, Bidebarrieta, Urkizu, Arragueta, Errebal, Toribio Etxebarria eta Untzaga (harmailen aldea). Bestalde, desfilea hasi baino ordu laurden lehenago, 12:15ean, talde bakoitzetik arduradun bat karpako eszenatokira joan beharko da, desfilerako zenbakia jasotzera. Desfilea amaitzean taldearen argazkia egin beharko dute Untzagako harmailetan (euria egingo balu, argazkia karpan, eszenatokian egingo litzateke).\nLehiaketaren inguruan edozein zalantza izanez gero, Portalean, Kultura sailean galdetu daiteke edo, bestela, 943 708 435 telefonora deitu edo kultura@eibar.eus helbidera idatzi. Lehen saria irabazten dutenek Eibarko XLI. Antzerki Jardunaldietako antzezlan baterako sarrerak jasoko dituzte. Epaimahaikideen erabakia egunean bertan, otsailaren 10ean, 19:00etan jakinaraziko da, Untzagako karpan egingo den haurrentzako berbenan. Sari bakarra banatuko dute eta irabazleek eszenatokian jasoko dute saria.\nAratosteetan ondoen apaindutako tabernan lehiaketan, bestalde, Aratosteetarako lokala apaintzen duen Eibarko edozein tabernak har dezake parte. Izen-ematea internet bidez, www.eibar.eus helbidean, Pegoran, Herritarren Zerbitzurako Bulegoan edo telefonoz, 010 edo 943708400 zenbakietara deituta egin daiteke.\nLokalak otsailaren 9an, barixakuan, arratsaldeko 18:00etarako prest egon beharko dira, epaimahaikideak arratsaldean zehar pasatuko direlako tabernatik. Epaia barixaku gauean bertan emango dute, jendeak irabazi duen taberna asteburuan ikusteko aukera izan dezan. Irabazleari 500 euro eta Eibarko Udalaren garaikurra emango dizkiote.\n« Barixaku gauean Eirband taldeak 80 eta 90. hamarkadetako doinuekin beteko du Untzagako karpa UniEncounter, 28 ordu jarraian informatikaren inguruan asteburu honetan »


ikasbil.eus: Dokutekako Fitxa: Gimnastika gure eguneroko bizimoduan txertatzea\nGimnastika gure eguneroko bizimoduan txertatzea\nGimnasioan ariketa fisikoa egitea ondo dago, baina eguneko gainerako orduetan (ere) ariketa egin beharko genuke. Jardunbide horri HIIPA deitu diote: etxean edo kalean, eguneroko jardueretatik abiatuta ariketa fisikoa egitea.\nGai horren inguruan aritu dira Euskadi Irratiko Faktoria saioan Iñigo Vicens entrenatzaile pertsonalarekin. Iñigok azaltzen du zer-nolako ariketak egin ditzakegun eguneroko bizimoduan gure muskulu-masari eusteko.\nMANU ETXEZORTU KAZETARIA. Denok jakin badakigu ariketa fisikoa oso garrantzizkoa dela, osasuntsu egoteko ezinbestekoa dela. Baina ariketa egiteko, zenbait aitzakia, Maddalen, jartzen ote diogu geure buruari, zenbat aitzakia, ezta?\nMADDALEN OTERMIN KAZETARIA. Ba bai. Azken aldian modan jartzen ari den jarduera baten berri eman nahi dizuegu, HIIPAri buruz hitz egin nahi dugu: High Intensity Incidentalt Physical Activity, alegia, intentsitate handiko ariketa fisiko intzidentala.\nMANU ETXEZORTU KAZETARIA. Bale. Izen potoloa da. Baina ea hurrengo gonbidatuak termino hori gurera ekartzen laguntzen digun. Iñigo Vicens da bera, pertsonal-trainerra. Zeren bi kontzeptu dira: HIIPA da bat eta bestea HIIT, ezta?\nIÑIGO VICENS ENTRENATZAILEA. HIIT izango zen [litzateke] guk erabiltzen duguna askotan, ezta? Aerobikotik baino [gehiago] intentsitatetik (duen) entrenamendua. Eta hori aplikatu ahal da bai korrika, bai bizikletan, bai gimnasioko lana, bai etxean etxeko ariketekin… Eta HIIPA izango zen kontzeptu bat berez gaur arte egon dena, eta orain izena jarri jako (zaio), ezta?: eskailerak altxatu, etxeko ariketak norberak egitea… Bizi teknologiko honetan bizi sedentario batera go(i)az, eta ikusten dena da ba HIIPA ipinita, igoal kontzienteki izen bat, konturatzeko ohiko gauzak, lehengo erara bueltatu behar direzela (direla): igogailuak ahalik eta gutxien erabili, kotxeko mobilitate hori ahalik eta gehien murriztu, erosketak eta kargak, edo etxean eduki ahal diren kargak edo eguneroko horretan dagozen (dauden) kargak, guk erabilera hori emon, batez be fisikamente mantenimendu bat edukitzeko. Igoal ez da egongo mejora (hobekuntza) bat, baina ahal bada beherakada bat ez edukitzeko.\nMANU ETXEZORTU KAZETARIA. Beraz, da pixka bat eguneroko gauza normalak, eguneroko ekintza arruntak bihurtzea kirol, nolabait esateko.\nIÑIGO VICENS ENTRENATZAILEA. Kiroldegira joaten gara, eta berez kiroldegia bera be (ere) oso, oso artifiziala da. Artifiziala da ze gure bizitza eguneroko honetan ez dekogu (daukagu) bizitza aktibo bat. Orduan sortu behar izan da kontzeptu bat dena gimnasio-kiroldegi, automata moduan joan behar dugunak, gure gorputzak behar daben (duen) erabilera horiek berreskuratzera: korrika egin, eliptika bat, indar apurtxo bat… Ze beste 23 orduetan ez dogu (dugu) egiten bizitza aktibo bat.\nMANU ETXEZORTU KAZETARIA. Ez dugu egiten.\nIÑIGO VICENS ENTRENATZAILEA. Eta teknologia honek eroaten (eramaten) gaitu bizitza batera, oso-oso motela… Ia-ia eguneko 18-16 ordu jarrita gaude eta joan behar gara kiroldegira ordu bat, bizi hori mantentzera, masa muscular hori, edo behintzat ahal den eta aktiboena egotera.\nMANU ETXEZORTU KAZETARIA. Bueno, izen aldrebes horren atzean, HIIPA horren atzean zer dagoen jada gauza batzuk Iñigok esan dizkigu, Maddalen. Ze adibide jarriko genituzke? Esan du, adibidez, igogailuarena, ezta?, aszentsorearena…\nMADDALEN OTERMIN KAZETARIA. Tipikoena izan daiteke baina bueno, igogailua baztertu eta eskailerak erabiltzea izan daiteke aukeretako bat. Erosketak igotzerakoan, ba beharbada besoak igo eta besoak –ez dakit– indartzeko balio dezake baita ere, ezta? Edo, adibidez, txakurra baldin badugu ba paseatzera ateratzea eta tarteka berarekin korrikalditxo bat egitera. Lehen aipatzen zenuen, beharbada kilometro bat egitea onuragarriagoa dela sprint txiki bat eta geldialditxo batzuk eginez dena segidan egitea baino.\nIÑIGO VICENS ENTRENATZAILEA. Bai.\nMANU ETXEZORTU KAZETARIA. Igogailua. Berriz ere igogailuaren gaira itzulita. Komeniko litzateke eskailerak igotzea korrika?\nIÑIGO VICENS ENTRENATZAILEA. Bai. Igoal 10 eskailera korrika, 5-6-7 oinez, 10 korrika, 5-6-7 oinez, 10 korrika. Bai, bai, bai.\nMADDALEN OTERMIN KAZETARIA. Nik, intentsitateari helduz, intentsitateari buruz ari gara denbora guztian, baina aipatzen da hizketaren testarekin neurtu daitekeela…\nMANU ETXEZORTU KAZETARIA. …intentsitatea…\nMADDALEN OTERMIN KAZETARIA. …intentsitate hori, ezta? Hori, hori zer da? Nola da?\nIÑIGO VICENS ENTRENATZAILEA. Berez gu, guk orain ahal dugu, guk hirurok ahal dugu elkarrizketa bat mantendu ez daukagulako oxigeno faltarik; orduan, elkarrizketa bat mantentzen dugu, ez gara itotzen. Baina gu orain hirurok hasiko bagina mendian gora, aldapa gogor batean, jada elkarrizketa…\nMANU ETXEZORTU KAZETARIA. Korrika eta hizketan… Ari zinen esplikatzen zenbat egin beharko genukeen egunean.\nIÑIGO VICENS ENTRENATZAILEA. Jendeak esaten du “astean hirutan joaten naiz”. Eta astean hirutan joatea daukagu onartuta, oso ondo dela, baina nik beti esaten dot (dut), hori da minimo (gutxieneko) bat, ze 12 egunetan egin dozu (duzu) eta beste 18 egunak zer?\nMADDALEN OTERMIN KAZETARIA. Orduan, gimnasiora astean hirutan joatea ondo, baina gainontzeko egunetan, beharbada etxean ariketak egin behar ditugu.\nMANU ETXEZORTU KAZETARIA. HIIPA pixka bat egin dezagun, ez?\nMADDALEN OTERMIN KAZETARIA. Adibidez, garbigailua jartzerakoan, ba “sentadillak” egin…\nKirolariak gara! (Ataza)\nBerrienak, forman egoteko\nBizkaiera edo mendebaldekoa


2008ko urriaren 29a Martin Ansok antzinako istorioak berrikusi ditu Ele zahar, eleberri liburuan | Itxaso Millán\nMartin Anso kazetariak kondairak gustuko ditu eta berriro murgildu da mundu horretan. 2004an Elezaharren bidetik idatzi ondoren, Alberdania argitaletxeak Ele zahar, ele berri kaleratu berri du. "Istorio zaharren irakurketa berria egin dut", aurreratu zuen atzo idazleak.\nLanak Euskal Herriko 38 leienda biltzen ditu. Hala ere, Donostian egindako aurkezpenean, kontzeptu hauek "ozo zentzu zabalean" hartu behar direla azpimarratu zuen. Ildo horretan, kazetariak argitu zuen testu batzuk bat datozela XIX. mendean loratu zen legenda delako azpigenero literario horrekin, baina beste ba-tzuk, berriz, herri ipuinak eta an-tzeko istorioak direla azaldu zuen.\nGainera, batzuetan, jatorrizko kondairak gogoetatxoren bat egiteko aitzakiak baino ez direla onartu zuen. Istorio askori umore puntu bat ere gehitu die liburuaren helburu nagusia "ondo pasatzea" baita.\nGai askotariko testu laburrez osatuta dago Ele zahar, ele berri. Besteak beste, maitasuna, mendekua edo sexua agertzen dira. Islatzen dituen garai eta giroak ugari dira baita ere: Erdi Aroa, karlistaldiak, besteak beste. Hori dela eta, Martin Anso bera Erdi Aroko jantziekin mozorrotuta agertu zen prentsaurrekoan.\nProtagonistei dagokienez ere lan aberatsa da. Bertan azaltzen dira, besteak beste, zakur errepublikanoa, Donostiako herensugeak, Arabako komuneroak, San Sebastian, Kraken edo olagarro erraldoia. Gainera, gaurkotasunari begi-keinuak sartu ditu eta Krakenen uharan istorioan Arzak sukaldaria agertzen da.\nLiburua hamalau-hamabost urte aurrerakoentzat zuzenduta dago eta bertan egilea bere lehen liburuan baino "sueltoago" ibili dela azaldu zuen. "Istoriak aukeratzean ere neure buruari askatasun gehiago eman diot", komentatu zuen kazetariak.\nLiburu bukaeran testuak idazteko zein iturrietatik edan duen zehazten du Ansok. Folklorista klasikoen liburuetara (Barandiaran, Caro Baroja) eta egungo hainbat idazleengana (Ameztoi, Txillardegi) jo duela esan zuen, baita XIX. mendeko liburuetara ere (Campión, Trueba).


Rovaniemi (azpieskualdea) - Wikipedia, entziklopedia askea.\nKoordenatuak: 65° 30′ 05″ N, 25° 44′ 05″ E / 65.50139°N,25.73472°E / 65.50139; 25.73472\nBerezko izena Rovanviemen seutukunta\nUdalerri-kopurua hiri 1 (kaupunki)\nudalerri 1 (kunta)\nLurralde historikoak Ostrobotnia\n675,88 km² (%5,77)\nDentsitatea 66.033 (2017.08.31)\n1.1 Lappiko Kontseilua\n3.1 Elkarteak eta Erakundeak\n3.3 Ondasun nabarmenak\n3.5 Ospakizun bereziak\nLappiko batzar nagusiko ordezkariak eskualdea osatzen duten 21 udalerrietako udalbatzek aukeratzen dituzte. Hala, biztanle kopuruaren arabera, udalerri bakoitzak hainbat batzarkide hautatzeko aukera du; kasu honetan, Rovaniemik hamasei ordezkari izendatzen ditu, eta Ranuak, aldiz, bi baino ez.\nOndorengoa da Ipar Lappiko udalerriek 2013-2016 aldirako Lappiko Kontseilura bidalitako ordezkaritza :\n-- Liisa Ansala Zentroko Alderdia Rovaniemi -- Sanna Karhu Zentroko Alderdia Rovaniemi -- Johanna Ojala-Niemelä Alderdi Sozial-Demokrata Rovaniemi\n-- Kalervo Björkbacka Benetako Finlandiarrak Rovaniemi -- Päiviö Karttunen Zentroko Alderdia Ranua -- Vesa Puuronen Ezker Elkartasuna Rovaniemi\n-- Leena Harju-Autti Koalizio Nazionala Rovaniemi -- Ari Karvo Zentroko Alderdia Rovaniemi -- Päivi Salminen Liga Berdea Rovaniemi\n-- Liisa Helin Benetako Finlandiarrak Rovaniemi -- Antti Liikkanen Alderdi Sozial-Demokrata Rovaniemi -- Maarit Simoska Zentroko Alderdia Rovaniemi\n-- Matti Henttunen Koalizio Nazionala Rovaniemi -- Liisa Mariapori Benetako Finlandiarrak Rovaniemi -- Eini Marja Tennilä Ezker Elkartasuna Rovaniemi\n-- Juhani Juuruspolvi Koalizio Nazionala Rovaniemi -- Janne Niemelä Benetako Finlandiarrak Ranua -- Susanna Viitala Zentroko Alderdia Rovaniemi\n1 Errusia 169\n2 Suedia 130\n6 Txina 67\n7 Afganistan 61\n8 Alemania 44\n9 Estonia 42\n10 Thailandia 41\nBizarzuriren herrixka edo Joulupukin Pajakylä: nazioartean ospetsuena den eguberriko pertsonaiaren, Bizarzuriren herrixka da; bertan daude Bizarzuriren postontzi, bulego eta opari fabrika ofizialak. Rovaniemiren hirigunetik 8 bat km-ra dago, Napapiiri izeneko gunean, eta eskualdeko turismo atrakzio nagusiena da, herrixka bisitatzeko asmoz iristen diren milaka turistek hiriburua betetzen dutelako neguan. Leku honek berezitasuna Eleanor Rooseveltek 1950. urtean Rovaniemira egin zuen bidaiari zor dio, lehen dama izandako andre honek gaur egun zutik dirauen postontzia ezarri baitzuen. Ordutik aurrera, etxetxo bat eta ondoren, etxalde oso bat eraiki ziren eta azkenean, 1985. urtean Bizarzuriren herrixka ofiziala ireki zen. Nahiz eta, Ipar Amerikako haurrek Bizarzuri Iparburuan bizi dela uste duten, Europakoek -bereziki, alemaniar, errusiar eta finlandiarrek- Lappiko Korvatunturin datzala uste dute. Hain zuzen ere, ezkutuko gordelekua Laponian kokatzen zela 1920ko hamarkadan hasi zen zabaltzen; Korvatunturi menperatu ezineko gailurra zen finlandiarrentzat, eta antzinako mitoek muinoaren zabaleraren erdian izaki bat bizi zela zioten. Honela, mitoa Bizarzurirekin nahasten hasi eta mende erdirako uste hau guztiz hedatua zen. Herrixka honetan, mota askotako ekintzak antolatzen dira, hala nola, elur-orein paseoak, gabonekin zerikusia duten ekitaldiak eta haurrek euren gutuna postontzi berezi honetara botatzeko aukera dute .\nRovaniemiko eliza: hiriburuko parrokiaren egoitza nagusia eta Lappiko eliza luterano handienetakoa da. Bertel Liljequist arkitekto suediarrak diseinatu zuen eta Laponiako Gerran (1944an) suntsitua izan zen aurreko elizaren gainean eraiki zen 1950. urtean. Guztira, 850 fededunentzako eserlekua dauka eta bereizgarri nagusia teilatu gainean dagoen gurutzea da, gauez argitze gorria duena. Aldarearen atzeko freskoa ere oso ezaguna da, Lennart Segerstråle artistaren 1951. urteko lana ("Elämän lähde" edo "Bizitzaren iturria"). Eraikinaren ekialdean antzinako elizaren hilerria eta kanpandorre txiki daude, oraindik zutik dirautenak, eta hauen ondoan, herri heroiaren omenezko estatu txiki bat dago. Egungo hilerria, aldiz, iparraldean dago eta bertan datzate Laponiako Gerran hildako 603 finlandiar soldaduak. Wäinö Aaltonen artista ospetsuaren "Miehen kohtalo tunturin huipulla" estatua (euskaraz, Gizakiaren patua mendi gailurrean) hilerri honen gainean dago, eta elizaren objektu baliotsuenetakoa da. 2005. urtean eraikina goitik behera eraberritu zen eta ordura arte bereizgarri izandako kobrezko teilatua, zinkezko akabera metalikodun batengatik aldatu zen. Gaur egun, parrokiako bikarioa Sari Kuirinlahti andrea da .


Elkartasun-kontzentrazioak Ertzaintzak erraustegiaren kontrako martxa batean parte hartzeagatik salatutako pertsonekin\nErrausketaren Aurkako Mugimenduak infomratu duenez, iazko irailean erraustegira egin zen martxan parte hrtzeagatik Ertzaintzak salatutako lau pertsona epaitegira deitu dituzte. Ia 2.000 lagunek parte hartu genuen protesta harekin desordena publikoak eragin izanaren erantzule gisa ikertuak direla esan diete. Zubietarrak dira bi, lasartearra bat eta donostiarra azkena.\nInformazio osoa Mugimenduaren webgunean bertan aurkituko duzu:\nBaina aurreratzen dizuegu Donostian elkartasun-kontzentrazioak egingo direla, Egiako epaitegiaren aurrean, honako egun eta orduetan:\nEta Eguzkitik ere parte hartzera animatzen zaitugu.\nLa entrada Elkartasun-kontzentrazioak Ertzaintzak erraustegiaren kontrako martxa batean parte hartzeagatik salatutako pertsonekin aparece primero en Eguzki Talde Ekologista.


Plazape tabernak kontzertu sorta antolatu du - Goierriko Hitza : Goierriko Hitza\nPlazape tabernak kontzertu sorta antolatu du\nPlazape tabernak antolatuta, Behind, Big Bob Railroad eta Mojo Hand taldeek joko dute ostiral iluntzetan, Loinazko San Martin plaza azpian.\nBeasaingo Plazape tabernak kontzertu sorta antolatu du uztailerako. Bihar, Behind taldeak joko du, 19:00etan, Loinazko San Martin plaza azpian. Hilaren 19an berriz, Big Bob Railroad taldearen (argazkian) txanda izango da, 20:00etan, plazapean. Eta 26an, Mojo Hand taldeak joko du, ordu eta toki berean.


‘Veleia, ezintasunak, hondeamakinak eta urteurrenak’ artikulua NAIZen | Iruña-Veleia, egia ala gezurra?\n← Bada beste Veleia bat Ligurian\nNefertiti, Eneida eta komak Ama Atan →\nNAIZ agerkari digitalean, Veleia, ezintasunak, hondeamakinak eta urteurrenak izeneko artikulua argitaratu didate. Horrela dio:\nVeleia, ezintasunak, hondeamakinak eta urteurrenak\nEz da harritzekoa jendeak sekulako nahastea izatea auzi honetaz, izenarekin berarekin hasita. Zein erabili behar da, Arabako Iruña, Iruña Oka, Iruña-Veleia, Veleia soilik… Jar gaitezen pentsatzen. Hiria egondako toki horrek Iruña beste izenik ez du ezagutu azken mila bat urtean.Veleiaren azken aipamena 881. urtekoa da (Velegia, Errioxako Albeldako kartularioan). Arabarrek leku horri Iruña deitu izan diote.\nHarrezkeroko aipamen idatzietan hori agertzen da, eta ahoz ez da besterik transmititu. Galdetu bestela Gasteiz edo Mendoza aldean bizi den adineko edozeini, eta esango dizu leku hori beti Iruña izan dela, eta atzo goizera arte ez duela Veleiarik entzun. Hipotesi nire ustez sendoena da hiri karistiarraren izen zaharra Iruña zela, erromatarrek birbataiatu eta Veleia jarri ziotela, Liguriako hiri baten izena emanez, baina ez zela galdu Iruña izen zaharra euskaldunen ahotan.\n1949-53 epean Gratiniano Nieto arkeologo frankistak indusketak egin zituen aztarnategian soldaduak erabiliz. Eta pentsa, 1958 argitaratu zuen txostenak El oppidum de Iruña du izenburua. Izan ere, artean ez zekiten antzinateko agirietan agertzen zen Veleia hura eta Mendozatik hurbil dagoen Iruña izeneko eremu zabala toki bera zirela. Orain dela berrogei bat urte heldu ziren adituak ondorio horretara. Eta modu xelebrean gizarteratu zen izena. Nik behintzat ‘Asociación Veleia para la defensa del español’ elkarte antieuskaldun haren bidez ezagutu nuen, 1980 inguruan.\nAspaldi onartutako izen ofiziala Iruña-Veleia da; zuzena eta egokia nire ustez, lekuaren historia ezagututa. Horregatik, ulergaitza egiten da zenbaitek leku horri Veleia soilik deitzeko hartu duten seta, akademiko, idazle eta kazetari euskaltzaleak tartean. Veleia afera du titulua gaiaz argitaratu den liburu batek, eta Batzorde Laguntzaileko zenbait kidek ere ez du besterik erabiltzen.\nGatozen arrastora. Aurtengo otsailaren 22an iragarri zen: berriki aurkitu duten aldare bateko inskripzioan VELEIA jartzen du. Lehen aldia ei da izena ‘in situ’ dokumentatzen dela. Jada ez dago zalantzarik, antzinateko testuetan agertzen den Veleia hiria da hau. Hitzerdirik ere ez, jakina, grafito ‘faltsuetan’ agertzen diren Veleiei buruz. Hamabi aldiz irakur baitaiteke izen hori. Bost Veleian forman, aldarean bezala; behin ‘In Veleia vici’ ustez elebidunean, inesiboan hau ere; hiru aldiz Veleia Nova, eta beste hiru Veleia Gori.\nEHUko lau irakaslek aurkeztu zuten aldarea prentsaurrekoan; tartean zen Joaquín Gorrochategui, duela lau urte ondorengoa idatzi zuena bere txostenean: «Resulta muy poco comprensible que el nombre de la ciudad, Veleia, que ya en ciertas fuentes tardías como el Itinerario de Antonino y el Ravenate aparece con B (Beleia It. Ant., Belegia Rav.) (como consecuencia del proceso de betacismo que confundió la/w/ con /b/ fricativa) aparezca siempre en los óstraca vascos escrito con /V/. Sólo podría entenderse como un conservadurismo gráfico del nombre oficial escrito en el Alto Imperio».\nOso zaila zen izena horrela idatzita agertzea, baina agertu da. Pisu handiko beste mila ezintasun ere aldarrikatu zituzten batzordeko adituek, baina erantzun gisa ondutako txostenen haize-boladek airean eraman dituzte ezintasunok.\nUne honetan Madrileko laborategi batean analizatzen ari dira grafito batzuk, auzipetutako arkeologoen eskariz eta epailearen aginduz. Espero dezagun ondo egingo dituztela eta auzia betiko argituta geratuko dela. Bada beste froga erraz bat zalantza guztiak uxatuko lituzkeena eta kaleratutako arkeologoek lehenengo egunetik eskatzen dutena: indusketa kontrolatuak egitea aztarnategiko leku jakinetan. Baina horrelakorik ez dute entzun ere egin nahi unibertsitateak eta aldundiak.\nEuskal Herriko Unibertsitateak eta Arabako Foru Aldundiak Julio Nuñez izendatu zuten aztarnategiko zuzendari. Aski ezaguna da hark egindako langintza. Hondeamakina handi bat erabiliz 8.000 m karratu harrotu zituen jesus batean. Hori erakusten duten bideoak eta argazkiak ipinita daude Interneten. Itsuak ere ikusiko luke sarraskia, baina gure komunitate zientifikoak itsu eta mutu jarraitzen du, eta Lurmenekin hain zakarrak izan diren politikari, kazetari eta intelektualak ere bai. Eta askok galdetzen digutena, tartean Harris arkeologo famatuak aztarnategira egin zuen bisitan: zer diote honetaz Euskal Herriko beste arkeologoek? Kalean eta tabernan kristorenak, behar den lekuan ezer ere ez.\nDuela gutxi urteurren hunkigarri bat bizi izan dugu. Hamar urte bete dira bidegabekeria sinestezin bat burutu zela hedabide baten eta pertsona batzuen kontra. Sufritutako kaltea konponezina bada ere, euskaldungoaren eta arrazoiaren berotasuna sentitu dute. Beste bidegabekeria baten laugarren urteurrena igaro berri da. Gure ondarearen zati bat zakarrontzira bidean eta pertsona ondradu batzuk kartzela atarian daude. Epailearen aldetik akusaziorik ez egon arren, kondena mediatikoa betetzen ari dira aspalditik. Eta desohorea, langabezia eta heriotza zibila dira ondorioak. Zenbaiten erasoak eta askoren isiltasunak elikatuta. Eliseo Gil eta Idoia Filloy dira izen-abizenez.


6 diseinu estudio independenteen garaipena - Creativos Online | Sormenak linean\nIrudiarekin zerikusia duen guztia. Esan nahi dut, gaur dena. Enpresa txiki bat sortu nahi duen edonorentzat lortu ezin diren marka handiei egozten diegu. Egoera hau arlo guztietan gertatzen da. Eta logotipo bikainez hitz egiten dugunean, izen handiko diseinu estudio handiez ari gara. Baina horrek ez du zertan horrela izan. Badaude horrela funtzionatzen duten estudio independenteak, desberdintasun bakarra marka bikainak eraiki dituztelako.\nHandienetako marka asko egon daitezke Airbnb Ez ziren "sektarioak" beraien logotiporako estudio bat aukeratzeko orduan. Kasu honetan zerbait desberdina bilatu zuten, gaur egun duten emaitza eman zien azterketa independentea aukeratzeko. Gaur marka bikainak sortu zituzten sei estudio independente erakutsiko dizkizuegu.\n1 Ez dugu beste, Pentagram\n2 Mugitzen ari den marka\n4 Jones Knowles Ritchie edo JKR\n6 Diseinu Studio\nEz dugu beste, Pentagram\n«Munduko diseinu estudio independenterik handiena«Horrela definitzen dute, gutxienez, beren burua eta horrela ikusten da gutxienez kanpotik. Edozein markak ezin ditu Pentagramek izan dituen erronkei aurre egin eta arrakasta handiz egin dezakete.\nLondresen sortu zen 1972an, diziplina anitzeko aholkularitza bazkide talde baten inguruan eraiki zen (19 azkenean zenbatzen dira) bakoitzak bere taldearekin, negozioan berdin laguntzen dutenak eta diru sarrerak konpartitzen dituztenak.\nBederatzi bazkide Londresen, zortzi New Yorken eta beste bat Berlinen eta Austinen, Pentagram-ek mundu osoko bere eredu bakarra eta inoiz arrakastaz errepikatu ez duena zabaldu du. Samsung edo Steven Spielbergen 'Ready Player One' filma bezalako markak maneiatzen.\nMugitzen ari den marka\nEta sailkapenari buruzkoa ez bada ere, beharrezkoa da marka hau bigarren postuan kokatzea. Denborarengatik eta lan egin duen marken garrantziagatik. Eta hori da Mugitzen ari den marka Gure garaian oso proiektu garrantzitsuak eta oso aintzatetsiak sortu dituen beste marketako bat da.\nMarka eta komunikazioez gain, diziplina anitzeko agentziak diseinu aholkularitzaren bidez ere funtzionatzen du esperientzia, produktu eta negozio sortzaileak. Horien artean daude ez da hain gutxi ezagutzen Facebook. Eta Netflix, EA, BBC eta baita Google bera bezalako beste izen propioak ere. Inongo multinazionalak inbidiarik ez duten izenak.\n1977an Leeds-en sortua, Elmwood-ek "munduko marka diseinatzeko aholkularitza eraginkorrena" dela esan du. eta DBA sari ugari ditu erreklamazio distiratsu horren babeserako. Elmwood-ek Londresen, Leedsen, New Yorken, Melbournen eta Singapurren ere estudio sare globala sortu du.\nAgentziaren zorroa FMCG lanetik hasi eta Fairy, Galaxy eta Hovis bezalakoak dira.\nJones Knowles Ritchie edo JKR\nErresuma Batuan 1990ean jaioa, jkr zerrenda honetako hirugarren indie zaharrena da Pentagram eta Elmwooden ondoren. Eta 200 langile baino gehiago Londresen, New Yorken, Singapurren eta Shanghain zehar banatuta, mundu osoko hedapen osasuntsua du garrasi egiteko.\nZiur aski agentzia honek landu dituen markak ez dira hain erakargarriak zure begietarako. Horrek ez du esan nahi garrantzi handirik ez dutenik. Gainera, apetatsua. JKR-k Domino's Pizza, Budweiser eta Heinz bezalako irudiak sortu ditu.\n"Ideia bikainak, ederki landuak" da SomeOne-ren leloa. 2005az geroztik, "mundu osoko markak estrategikoki abiaraztea, berriro martxan jartzea eta babestea" da. Hala ere, duela gutxi arte ezagutzen ez nuen ikerketa independentea zen. Eta hori guztia sortu zuten azken irudiak sortutako zalaparta izan zen. Erresuma Batuko Parlamentuak bere erakundea irudi berri batekin modernizatzea erabaki zuen. Horretarako, SomeOne aukeratu zuen abiarazteko azterketa gisa, arlo horretako hedabide eta aditu askoren begia jo gabe.\nBaina SomeOne-k ez du Erresuma Batuan "andereño" deiturikoa. Marka honek bere izenekin lan egin du. Kontuan hartu beharrekoa: Disney bandaren irudi gisa, Intel edo Eurostar.\nEta aurretik blogean aurkeztu dugun moduan, AirBnB bezalako marka batek fidatu nahi zuen Diseinu Studio. Baina ez kasualitatez. Jakina da ikerketa independente honek ondo ezagutzen duela argazkia. Eta azterketa gisa 9 urte daramatzate lanean eta AirBnBren logotipoa are gutxiago sortu zenean. Bere izenak berez hitz egiten du.\nAirBnB bakarra zen, baina etxean Premier League of Soccer eta Deliveroo daude.\nArtikuluaren bide osoa: Sormena linean » General » Diseinu independenteko 6 estudioen garaipena\nNTT-Toner aholkuak Brother makinekin inprimatutako sormen lanak hobetzeko


Xabi Antxia: "Gizarteak, batez ere gazteek, arrakasta ulertzeko duten erak ez du laguntzen gure hizkuntza indartzen". — Gaztezulo\nXabi Antxia: "Gizarteak, batez ere gazteek, arrakasta ulertzeko duten erak ez du laguntzen gure hizkuntza indartzen".\nXabi Antxia: "Gizarteak, batez ere gazteek, arrakasta ulertzeko duten erak ez du laguntzen gure hizkuntza indartzen". Instagramen @Zelebritiak kontua oraindik ez baduzue jarraitzen, berandu zabiltzate; Xabi Antxia Uribeetxebarria Chicagon bizi den ikasle eta youtuberrak gidatuta, gazteek erronka dibertigarriak egin eta grabatzen dituzte, kontu honetan partekatuz. Hilabete eskasean, ia 2.000 jarraitzaile ditu kontuak; baina, zein da esperimentu honen helburua? https://www.gaztezulo.eus/albisteak/xabi-antxia-gizarteak-batez-ere-gazteek-arrakasta-ulertzeko-duten-erak-ez-du-laguntzen-gure-hizkuntza-indartzen https://www.gaztezulo.eus/albisteak/xabi-antxia-gizarteak-batez-ere-gazteek-arrakasta-ulertzeko-duten-erak-ez-du-laguntzen-gure-hizkuntza-indartzen/@@download/image/20-768-Xabi Antxia_tokikom_735x413.jpg\nInstagramen @Zelebritiak kontua oraindik ez baduzue jarraitzen, berandu zabiltzate; Xabi Antxia Uribeetxebarria Chicagon bizi den ikasle eta youtuberrak gidatuta, gazteek erronka dibertigarriak egin eta grabatzen dituzte, kontu honetan partekatuz. Hilabete eskasean, ia 2.000 jarraitzaile ditu kontuak; baina, zein da esperimentu honen helburua?\nAretxabaletatik Chicagora; nolatan amaitu duzu munduaren beste puntan?\nAbentura gogoa eta ingelesa ikasteko desira izan ziren hona etortzeko arrazoi nagusiak. Horrela, familia amerikar batekin bizi naiz ikasketa ezberdinak egiten ditudan bitartean. Esperientzia zoragarria izaten ari da.\nNola sortu zen ‘Zelebritiak’ kontua eta erronken esperimentua?\nNire Instagram pertsonalean hau egiten zuten pertsona batzuk ezagutzen nituen eta asko gustatzen zitzaidan publikatzen zuten edukia. Hauek, ingelesez edo gaztelaniaz hitz egiten dute, horregatik, euskaraz bat sortzea erabaki nuen.\nZer da Zelebritiak? #zelebritiak #euskara #erronkak #gazteak #chicago #chicagogram\nA post shared by Zelebritiak (@zelebritiak) on Feb 11, 2019 at 8:49am PST\nSare sozialen munduan gustura ibiltzen zara? Zer da gehien gustatzen zaizuna? Eta gutxien?\nInstagram plataforma oso ospetsua da eta asko gustatzen zait honek duen formatua. Bideo laburrak, irudi erakargarriak, historialak igotzeko aukera… zoragarria da, beti ere neurri baten barruan. Instagramaz eta WhatsAppaz gain ez ditut beste sare sozialik erabiltzen, ez daukat ezer beste hauen kontran baina aipatutako biekin nahikoa daukat.\nNolakoa da halako erronka bat zabaltzea euskaraz?\nEz da erraza, hizkuntzak oztopo asko jartzen ditu. Sare sozial honetan euskaraz publikatzen den edukia oso murriztua da eta ez daukate interakzio handirik. Bilatzaileetan eta eduki ospetsuetan, euskarak ez dauka espaziorik. Zorionez, kontu hau jarraitzen duten pertsonek enpeinu handiarekin jartzen dute eta aipatutako oztopoak nabaritzen ditugun arren emaitza aberatsak eta pozgarriak ditugu.\nNondik ateratzen dituzu erronkak?\nNormalean nik neuk asmatzen ditut, buruari hainbat buelta emanez. Beste batzuetan, aurretik aipatutako kontu ezagunetatik ideiak hartzen ditut. Batzuetan, jarraitzaileek bonbila pizten didate.\nZaila al da jendea 'bustitzea' eta erronkak egitera ausartzea?\nGaldera honek hausnarketa sakonak eskaintzen ditu, izan ere, jendea animatzea da erronkarik handiena. Oso jende gutxi ausartzen da bere egunerokotasuneko arauetatik irteten, Erronkaren arabera jende gehiago edo gutxiago animatzen da, baina gehienetan bultzaka ibili beharra dago. Hala ere, noizean behin, ezer esan gabe pertsona batzuek bere burua eskaintzen dute. Hori bai, sariak eskaintzen ditugunean eztanda sortzen da.\nJulenek eta Itsasok gaurko erronka bete dute: jendea harritu! Aukeratu bat biharko bozketarako😉 @julengarai #zelebritiak #euskara #challenge #challenges #surprise #scary #erronka #laugh\nA post shared by Zelebritiak (@zelebritiak) on Mar 20, 2019 at 1:13pm PDT\nZeintzuk dira esperimentu honen helburuak?\nHelburu nagusia euskaraz ongi pasatzea da, hizkuntza entretenimendurako oztopo ez dela erakutsiz barre egitea. Honetaz gain, sare sozialek duten inpaktua aztertzen ari naiz eta ikusleak euren bizitzako arauen inguruan hausnartzea ere nire helburuetako bat da.\nNondik dator sare sozialetako zabalkunde hori neurtu edo aztertzeko nahia?\nIrakasle izatea da nire ametsa eta etorkizuna teknologiaz gainezka dator, horregatik errealitate hau sakontasunean aztertzen ari naiz. Teknologiak atsegin edo ez, hauekin trebea izateak eta atzetik dituen sekretuak ezagutzeak abantaila asko eskaintzen ditu. Horretaz gain, errealitate honek ondorio kaltegarriak ekartzen dituela uste dut eta hauen jabe izateak zoriontsuago izaten laguntzen dit. Ez gara kontziente teknologiek gure bizitzan duten eraginaren eta honen atzean aurkitzen diren trikimailu guztien inguruan.\n"Helburu nagusia euskaraz ongi pasatzea da, hizkuntza entretenimendurako oztopo ez dela erakutsiz barre egitea".\nOrain arte jarritako erronkak ikusita, ze ondorio atera dituzu?\nGure bizitzak mugaz beterik daude, batzuk begi bistakoak dira eta beste batzuk ez. Adibidez, taberna baten afaltzen gaudela lagun guztiok mugikorrari begira egotea normaltzat ikusten dugu, gehiengoarentzat muga ikusezin bat da hau, zoriontasunerako traba erraldoi bat. Kaletik bakarrik abesten joatea berriz (kontuko erronketako bat), zoroek egiten duten zerbait da. Hala ere, kontuko erronka guztietatik ez ditut horrelako ondorio sakonak ateratzen, erronka guztiek ez dute sakontasun berdina eta.\nEuskarak ba al du presentzia sare sozialetan, ala oraindik asko egiteko?\nNire iritziz, sare sozialek arrakastarekin lotura handia dute eta euskara ez da arrakastarekin lotzen, hori dela eta oso presentzia gutxi dauka. Gizarteak, batez ere gazteek, arrakasta ulertzeko duten erak ez du laguntzen gure hizkuntza indartzen. Adibide bat: nire argazkiaren azpian jartzen dudan esaldia euskaraz idazten badut ez da jende askorengana iritsiko eta gainera ez da guztiz “guay”-a, beraz gazteleraz jarriko dut. Argi dago, honen atzean beste hainbat faktore daudela, hezkuntza esparruetan euskara erakusteko era esate baterako.\n"Euskara ulertzeko eta bizitzeko erak ez digu gure hizkuntza eder hau zaintzen laguntzen".\nZer falta da euskarak sare sozialetan presentzia izan dezan?\nGaldera honek ez dauka erantzun bakarra, izan ere aldaketa asko falta dira. Esanguratsuena aipatzekotan, jendearen jarrera esango nuke, nirea barne. Euskara ulertzeko eta bizitzeko erak ez digu gure hizkuntza eder hau zaintzen laguntzen. Sarritan, euskara inposatutako gauzatzat hartzen dugula uste dut, tresna akademiko bezala, bizitzeko estilo zoragarri baten aurretik.\nZein da egin duzuen erronkarik bitxiena? Eta zailena? Gelditu al da bete gabeko erronkarik?\nLehiakideetako mutil batek denda batean bularretako bat eskatu eta dendariaren aurrean jantzi behar zuen. Bideoa ikusterakoan, normalena barre egitea den arren, honen atzean aztertzeko hainbat ezaugarri bitxi daudela uste dut, dendariaren erreakzio naturala esate baterako. Erronka zailena lehiakideetako neska batek denda bateko manikien ondoan jarri eta hau imitatzea dela esango nuke. Kasu honetan, pertsona baten esparru pribatu batean sartu eta xelebrekeria hau egiteko baimena lortzea (edo baimenik gabe egitea) ez da erraza. Lehiakide batek ezin izan zuen manikiaren erronka hau bete, baina ondoren etorri zen neska eibartar batek lortu zuen bere ordez.\nZuk zeuk, zein da egitera ausartuko zinatekeen erronkarik muturrekoena?\nPertsona bakoitzarentzat muturreko erronka bat oso ezberdina izan daiteke, izaerarekin lotuta dagoela uste dut. Nire kasuan, nire beldur handiena aukeratu eta nire burua lehiatuko nuke, izan ere, orain arte igo ditugun erronkak egiteko ez dut arazorik aurre ikusten. Adibidez, bertigo handia sentitzen dudanez, hegazkin batera igo eta bertatik salto egitea muturreko erronka bat da niretzako. Lehenago edo beranduago egingo dudan zerbait da hau!!!\nZoragarri! 💪🏼💪🏼💪🏼 Txakur ta guzti 🐶🐶🐶😂😂 #zelebritiak #erronka #challenge #challenges #chair #group\nA post shared by Zelebritiak (@zelebritiak) on Mar 23, 2019 at 6:45am PDT


On Kixote Mantxako. Bigarren Zatiko 6garren atala\nOn Kixoteri bere iloba eta etxanderearekin gertatu zitzaionaz. Edaskai osoko atalik garrantzizkoenetako bat da.\nAurreko elkarrizketa irrigarria, Santxo Pantza eta Teresa Zaborra bere emaztearen artekoa, egin bitartean, On Kixoteren Iloba eta Etxanderea ez ziren egonean geldi egon, ikusi ere argiro ikusten baitzuten, gero eta argiroago, osaba eta nagusi jauna, hirugarrenez, alde egiteko asmoz zebilela, eta berriz ere, beraien eritziz donge zen ibilatarien zalduntzara itzultzekotan zegoela: ahal zuten eraz, halako asmo gaizto haretatik aldendu nahi zuten, eta nondik edo handik ekin eta ekin zitzaizkion; burdina hotza landu nahi bezala, ordea, basamortuan oihuka aritzea zen. Honelatan, bada, harekin hitz eta pitz ari zirela, Etxandereak esan zion:\nBenetan, ene jauna, berori oina geldi eta etxean ekuru geratzen ez bada, hor zehar, mendiz mendi nahiz ibarrez ibar, arima herratua bezala, jazoera esaten omen dieten zer horien bila, nik zorigaitz esaten diedana alegia, berjalgi baledi, nik, kezkatan, garrasi baten, bai Jaungoikoari bai Erregeari, goraki otoi eginen diet, berori zentzatu egin dezaten.\nOn Kixotek hau erantzun zion:\nEtxeko andere, nik ez dakit Jaungoikoak zer erantzunen dizun, ez eta Errege jaunak ere, zure zinkurin entzunik; badakit, ostera, ni errege banintz, egunean-egunean egiten dioten hainbat milikeriari erantzun beharrean estakururen batez isilduko nintzaiokeela; erregeek ohi dituzten lanen artean nekagarrienetako bat, besteak beste, orori entzun beharra da, eta orori erantzun beharra da; nik, beraz, ez nuke nahi nire edo nirekiko zer horiek lanik asko emaiterik erregeari.\nAndereak berriz ere honela:\nEsan, jauna, Erregearen etxean , ez al dago zaldunik?\nBai – erantzun zion On Kixotek – eta heuragi, eta egon behar noski, printzipeen handitasunaren apaingarri, eta erregearen gorentasunari faza handia, hoila handia gehitze aldera.\nHorrela bada, horretaz – ihardetsi zion emakumeak – berori ez litzateke horietarik bat, bere errege eta jaunari Erretetxean geldi, inora bagerik, mirabe zaizkionetako bat?\nBegira, adixkide – erantzun zion On Kixotek – zaldun guztiak ezin izan daizteke erretetxeko, ez erregearen etxeko guztiak zaldun ibiltari ere, ezin eta behar ere ez: denetarik egon behar da ludian; eta denak zaldun izanik ere, batetik bestera, batzuengandik besteakana, alde handia dago, tarte zabala; erregearen etxetiarrak, beren geletarean irten bage, Gorteko ate-alartzetik kanporatzeke, mundu osoan zehar dabiltza, lurtamu edo mapa bati behatuz, sosik xahutu beharrik ez, hotz ala bero bost axola, egarri dela gose dela berdin; gu, ordea, egiazko zaldun ibiltariok, eguzkitan, hotzetan, egurats hutsean, ortzantz gogorren pean, gau eta egun, oinez edo zaldiz, gure oinez berez lurbira osoa neurtzen dugu; etsaiak irudietan ez ezik ben-benetan ere ezagutzen ditugu, aurrez aur, diren bezalakoxeak ekusten, eta nola nahi den ere, noiz nahi, beti erasotzen diegu, esesten diegu, umekerietan gelditu bagerik, ez diogu axut-legeari ere begiratzen, ezpata ala lantza, laburrago ala luzeago daraman gogoan hartzen ez dugu; ez digu axolarik aldean ostenduta kutunen bat edo azti-gailuren bat ote daroan, amarru egiteko, izan ere, halako axutaldietan, buruz burukoetan batez ere, eguzkia zatitu egin ohi da, xerrak egin ohi dira, eta honen antzeko txirrimarrak nik dakizkit eta zuk ez dakizkizunak egin izaiten dituzte. Gehiago ere jakin behar duzu: zaldun ibiltari ona ez da inola ere izutzen, ez beldurtzen, nahiz eta hamar erraldoi buruaz hodeiak ukitu ez ezik hodeietatik gorako, dorre luze bina zangoko, besoak zabalik itsasontzi handi-handien zuhaitz lodien antzeko, eihera-errotaren neurriko begi labe goria baino sutsuagoko ekusi; alderantziz, gizabidez eratsu-eratsu, bihotz izukaitzez, oldartu behar zaie, eraso eta esetsi, ekin behar zaie, eta ahalaz, garaitu, mendean hartu behar ditu, takada baten banandu behar ditu, harribizia baino gogorragoak omen diren zeinbait arrainen maskorrez soinekoturik baletozkio ere, edota ezpataren lekuan damaskoar altzairuzko aizto zorrotzak balekartzate, edo, nik behin baino gehiagotan ekusi izan ditudan burdinazko ziak dituzten aztak edo maketak erabiliko balituzte. Hau guzti hau esan badut, ene etxeko andere, zaldun batzuetatik besteetara doan aldea ekus dezazun esan dut, banai handia dago eta. Bada, zalduntzaren bigarren molde hau, edo hobeto esatearren lehenengoa, zaldun ibiltarien mota hau lehenengo hau gehiagotzat hartzen ez duen printzerik ez izaitea bidezko eta zuzen litzateke; izan ere, beren kondairetan irakurria dugunez, haien artean halakoxeak izan dira, izan, erresuma bat bakarrarentzat ez ezik askorentzat ere osasun eta osagarri izan direnak; hara, honenbesterainokoak.\nAi, ene nagusi! – esan zuen orduan Ilobak – ohar bedi berori zaldun ibiltariei buruz dioen guztia ipuina eta gezurra dela; horiexen kondairak, alegiak hobeki esateko, ez erretzekotan, "sanbenito" bana guttienez ipintea merezitakoak dira, ohikuntza onen galtzaile, purtzil eta matxarrak direlako ikurren bat, denen ezagugarri den bat, aldean eramaitea irabazten dute.\nAi baina ene Jaungoiko biziarazten nauena! – erran zuen On Kixotek – hara eta, zera, nire iloba ez bahintz, nire arrebaren beraren alaba haizela eta, esan dunan birao horrengatik, lurbira osoan burrunba egiteko ahal adinako zigorrada emanen ninake. Nolatan daiteke, baina, sarehuna ehundu edo bilbatzeko hamabi txotx, doi-doi, batera erabiltzen ez dakien nexkatto sostor bat, mingaina harrotuta, zaldun ibiltarien kondairak maiseatzen ausartzea? Zer esanen luke Amadis jaunak entzunen balu? Barkatu eginen linake, errazki, izan ere, bere garaiko zaldunik apalena eta gisatsuena izan zunan eta; andereñoen jagole eskergea gainera. Honela ere, beste halakok entzun izan balin, ez hukeen onik izanen, nola ere, haietarik guztiak ez baitira, gero, ez adeitsu, ez goxo, ez begirune onekoak; borrokazale eta zarpailak ere baditun batzuk. Zaldun izena daramaten guztiak ez ditun beti guztizkoak orotan; batzuk urre-urrezkoak ditun, beste batzuk krisopeia-urrezkoak ditun, diren-direnek zaldun antza diten, baina egiaren iker-harrian orok ezin iraun zezaketen. Behe mailako gixonak baditun zaldun itxurak hartzeagatik lehertzerainoko ahaleginak egiten dituztenak; eta goi mailako zaldunak baditun beheko gixonen antza hartzeagatik, beren-beregi antza, hantxe eta hantxe hil behar direla diruditenak: harakoak, edo goranahiz edo onbidez, goititzen ditun, jaikitzen eta nagusitzen; honakoak, aldiz, dela zabarkeriaz dela gaizpidez dela ohitura gaiztoz, behetitzen ditun, azpiratzen ditun; adimen zorrotzez, zentzu argiz, ibili behar dun, bi eratako zaldunak elkarrengandik bereizteko, izenez hain elkarren antzekoak izanki, izanez eta eginez hain elkarrengandik urrun baitira.\nLagun dakidala Jainkoa! – berriro Ilobak – Nire osaba hori berori, horrenbeste jakin dakiena, premia balitz, behar-beharrenean, pulpitura igo litekeena eta sermoi egiten kaleetan zehar joan ere litekeena, eta honela eta guztiz ere, horren itsumen horretan eta kaiku-uste tentel horietan erortzea ere, bada, berori; zahartua izanik kementsu dagoela uste, gaisorik egon eta indartsu dela, urteek makurtua edukita okerrak zuzentzen dituela uste, zalduna ez izan eta zaldun delako uste ustela; kapareak izan badaitezke ere txiroak ezin izan baitira...!\nHorretan oso zuzen hago, iloba, dionan horretan – On Kixoteren hitzak – eta etorkiei buruz, jatorriez eta, hainbat gai hi harritzeko esan niezanake; ez dizkinat esanen, ordea, zerukoak eta lurrekoak ez nahasteagatik. Begira, enettoak, eta adizue adi-adi: munduan diren etorki guztiak lau jatorri-eratan bil litezke, honako hauek: batzuk hasera apaletan hasita, zabalduz eta hedatuz joan ziren, handitasun goienekora iritsi arteraino; beste batzuk, hasera handitan hasita, beren handitasunari eutsi eta eutsi irauten dutenak; beste batzuk, haseran handi-zabalak, bai, baina piramide edo txondorra bezala, gorago eta estuago, haserako zabala amaierako estua eta azkenean txuntxur-musturrean hutsa, askotik ezerezera; beste batzuk badira, eta gehienak dira, ez oin onik, ez soin hoberik ez bururik, haseratik amaiera bitartean izenik ez, beheko jende xehe arruntari gerta ohi zaiona. Lehenengoetarik, apaletik handitasunera igo eta goian direnetarik Otomandarren Etorkia duzu adibide, goi-goian dakusagun arren artzain apal eta xume batengandik datorrena. Bigarrengoetarik, handitik hasi eta handi baina ez handiago direnetarik hainbat eta hainbat printze dagoz, jatorriz oinordeko izanik direnak direlako, eta hortxe diraute, ez gora ez behera, beren heinaren mugan egonarri ederrean. Handiki hasi eta tini edo zi estuan azkendu zirenetan milaka adibide dago; hara, Egiptoko Faraon eta Ptolomeo guztiak, Erromako Zesarrak, eta beren inguruko eli guztia -honela esaterik baldin bada- zeinbatu ahala printze, monarka, jaun, mediar, asiriar, pertsiar, greziar eta barbaru guztiak; honako etorki edo jaurgoak oro musturrean amaitu dira, ezerezean, bai haiek bai haien ondoreangoak, oinordekorik bat ere gaur den egunean idoroterik ez da, eta, aurkituz gero ere, beheko mailan egoera kaxkarrean legoke. Jende xehearen etorkiaz den bezainbatean, ez dut zer esanik, bizi direnen kopurua gehitzeko baino ez direla baizik; beste izenik ez omenik handikiro irabazi ez dutela baino ez. Esan berri dudan honetatik, ene txotxoloak, etorki edo leinuekiko horietan nahas-mahas larria dagoena buruan sar dezazuela nahi dut, eta jaunen ontasunean, aberastasunean edo eskuzabaltasunean agertzen eta bereizten direla zinez handiak eta garbiak direnak. On, aberats eta eskuzabal esan dut, jator alegia, zeren, handia bai baina gaizpera bada gaizpera handia izanen baita, aberats eskuzabal ez dena zikoitz eskale izanen baita; aberats izaiteak ez dakar berarekin zoriona, ez eduki hutsez, eralgiz baizik, eta ez nola edo nola eralgiz, ondo eralgitzen jakinez baizik. Zaldun txiroak zaldun dela agerrarazteko onbidea beste biderik ez du, adeitsu eta apatz behar du, ongihazia izan behar du, gisatsu, neurritsu eta lanbidetsu behar du; ez hanpurutsu, ez harro, ez mihigaizto, eta, onbera behar du, batez ere; behartsuari bi sos alaikiro emanez kanpai-joiten arrapailots aurtikika irri-marra ari dena baino eskuzabalago, emankorrago agertuko baita; eta honelakoxea dela ekusi eta, ezagutu ez arren, jatortzat hartuko ez duenik ez da izanen, eta hazi onekoa ez bada miraria litzateke; onbidearen sari goraipamena beti, onbidekoiak goraki aipatua izaitea irabazten du. Bide bi dago, alabak, gizonak aberats eta ohoredun izaitera iristeko: bata hizkien bidea, bestea iskiluena. Nik hizki baino iskilu gehiago dadukat, eta jaio, iskiluetara dudan jorana, dudan jita, lera dudanez, Marte planetaren eraginpean jaio nintzen, arauez; honetaz bada, ia nahi eta nahi ez, bide horretatik jo beharra dut, eta, mundu guztiak nahi ezik ere, hortixe joan behar dut; beraz, alperrik da Maria makilatu, bai, eta alperrik nekatuko zarete ni hau zuen eritzietara bil nahiaz, zeruak nahi duenari nik uko egin diezaiodan, halabeharrak agintzen duena eta zentzua eskatzen zaidana egin ez dezadan alperrik nekatuko ni zuritzen, azken baten, nire gogoak nahi duena dut, guztiz ere. Jakin badakit, ibiltarien zalduntzari doazkion nekeak amaiezinak direla, badakit, jakin ere, halaber, horrexetatik erdiesten diren onurak ezin zeinbatu ahalakoak direla, badakit onbidea inda edo zidor estu, meharra dela oso, gaitz-bidea, ordea, zabal eta leuna; eta bien bideburuak, bien azkenak oso lekutan dagozela elkarrengandik!; gaizpidea, zabal eta lasaia, heriotzan azkentzen da, ahitzen eta azkenean hiltzen; onbidea, mehar eta neketsua, bizian bukatzen da, ez amaitzen den bizian, amairik ez duen bizian baizik; eta jakin ere badakit, gure olerkari gaztelarrak dioena legez, ezen:\nOso dela bide latza beti goranzkoa\nheriotza bageko bizilekurakoa\nbeherantz doanak iritsi ezinezkoa\nAi ene honen errukarri ni! – esan zuen Ilobak – ; olerkari ere badut nire jauna! Oro daki, orotan aditua da: lepoa egingo nuke, hargin edo izan nahi balu, etxe bat kaiola bezain arin eraikiko lukeela.\nBai, Iloba, hitz damainat – On Kixotek erantzunez – hara, zentzu guztiak zaldunezko burubide hauetan barrena sartuak edukiko ez banitu, neuk egin ezinik ez legokeela, batere, nire eskuetatik harako bitxikeriarik, apainkirik ezin nukeenik ere ez, kaiolak diratekeela, hortzetako txotxak diretekeela.\nUne honetan, ate joka norbait, eta nor zen galdeturik, Santxo Pantzak bera zelako erantzuna; etxeko anderezkoak aditu orduko, ez ikusi guran, antxintxika bere burua "kukutzera" eraman zuen: halakoxe higuina zion. Ilobak ireki, eta On Kixote bere jaunak, besoak zabalik, harrera egin zion. Gelara sartu ziren biok, eta beste elkarrizketa bat egin zuten, lehengoari batere zorrik ez diona.


Larunbata, 2020(E)KO Iraila(R)EN 26-(E)AN\nVillabona Oria ibaiaren ibarrean dago, Gazume eta Uzturre mendietako multzoa zeharkatu ondoren. Donostiatik 20 km-ra dago eta 17,8 km2 da luze-zabal. Villabona Tolosako barruti judizialari dagokio eta itsasoaren mailarekiko altitudea 128 m-koa da herri-gunean.\nAntza denez, Villabonaren sorburua Amasa izan zen. Izan ere, gaur egun bertako auzoa den arren, Villabona baino lehenagokoa da. Villabona sortu ondoren, hasieran, bi herriek komunitate bat osatzen zuten eta San Martin parrokia, herri-mendiak, burdinola, errota eta herri-bideak batera erabiltzen zituzten.\nAmasa Tolosari batu zitzaion 1385ean. Ez dakigu ziur Villabona harekin baturik zegoen ala ez, baina badakigu Tolosak Villabona ordezkatzen zuela Batzar Orokorretan.\nBiztanleria Amasan eta Billabona bici dira batez ere eta bakarrik zati txiki bat (50 884 familietatik 50) sakabanatuta bizi da.\nHidrografia sareak ibai nagusia du –Oria ibaia– eta honen ertzean dago hiribildua. Halaber, beste zenbait erreka Oria ibaira edo Leitzaran ibaira isurtzen dira.\nLurraldearen %70a basoek osatzen dute. Bertan, pagoak, haritzak eta gaztainondoak ditugu, berez, landaretza atlantiko-hezeari dagozkionak. Baina, gizakiaren neurri gabeko esku-hartzeak, bertako landaretza ia ezabatu du, eta intsignis pinua zabaldu da. Larre naturaletan eta alfer-lurretan garoa, txilarra, otea.... aurkituko dugu.